‫• זיהוי: רבין, היום האחרון (Rabin, the Last Day) - ‏2015 •‫ ‫• מקור הכתוביות: אחר •‫ ‫• תזמון: BluRay ‏02:36:25 •‫
‫• הכתוביות הוכנו ע"י UniHebSubs •‫ ‫• צפייה מהנה •‫
‫יצחק רבין לפני שנרצח ‫עבר תקופה קשה מאוד.
‫זו התקופה שאני ‫הכי הערצתי אותו.
‫מדוע?
‫התחילה תעמולה עצומה ‫נגד אוסלו
‫עם ארון מתים,
‫הלבישו אותו מדי אס-אס, ‫מדי נאצים.
‫אני ראיתי איך הוא לקח את זה. ‫באומץ לב יוצא מן הכלל.
‫זה עורר בי הערצה.
‫לא התקפל, לא נבהל.
‫יום אחד עברנו ‫אני חושב בווינגייט.
‫ירקו עליו, צעקו עליו, מדהים.
‫הוא כאילו לא אכפת.
‫זה לא אומר ‫שהוא לא היה מודאג
‫מפני שהוא חש כאילו ‫התמיכה באוסלו ירדה מאוד
‫ושאם נלך לבחירות, ‫ספק אם ננצח.
‫על כן החלטנו לעשות ‫את האסיפה הזאת,
‫המפגש הזה, ‫איפה שעכשיו נקרא כיכר רבין.
‫חששתם שלא יבואו אנשים?
‫הוא היה במצב רוח עגום מאוד.
‫גם חשב שלא יבואו ‫לכנס הזה.
‫כשבאנו לכנס הוא היה המום.
‫מאות אלפי אנשים,
‫התרגשות והתלהבות ‫חסרת תקדים.
‫אנחנו עמדנו על המרפסת ‫של העירייה, בניין העירייה.
‫למטה היה כזה מבנה של מים
‫והנוער קפץ עם הבגדים לתוך המים ‫וצעקו: רבין! רבין!
‫שלום, אוסלו, ‫כל מיני קריאות.
‫הוא לא ידע את נפשו.
‫הכול התנהל בסדר גמור
‫ואז בא הג'נטלמן הזה, הרוצח.
‫יש הרי כל מיני תיאוריות ‫של קונספירציה וכל מיני דברים.
‫מה דעתך? אתה האדם ‫שהיה הכי קרוב לזה.
‫הדעה שלי שהייתה אווירה ‫מסיתה, לא מאורגנת,
‫אבל האווירה ‫יוצרת אפשרות כזאת.
‫במה זה התבטא האווירה הזאת?
‫שהלבישו אותו מדי נאצי למשל,
‫שעשו ארון מתים ‫ונשאו אותו, בו קבור רבין,
‫שירקו עליו, צעקו עליו, ‫קיללו אותו.
‫נורא, נורא.
‫והוא דיבר איתך על זה?
‫קודם כול חלק ראיתי בעצמי. ‫אני גם כן הייתי שותף קצת לזה.
‫גם כלפיי עשו אותו דבר,
‫אבל זה היה בצורה ‫מחרידה, מחרידה.
‫אחת הבעיות שנולדו אחרי זה ‫זה מה עושים עם האווירה הזו.
‫אני יכולתי ללכת איתה ‫ולהביא למלחמת אזרחים.
‫שמעון, ברשותך הייתי רוצה לחזור ‫לנקודה של הרצח וההסתה.
‫גם בגלל שיש לזה השלכות ‫גם על היום.
‫כלומר ברגע שמנהיגים ‫פוליטיים ישראלים
‫מחליטים מתוך איזושהי ‫תפיסה היסטורית
‫לעשות פעולות של נסיגה ‫כדי להגיע להסדרים,
‫מתחילה המולה שלמה.
‫אנחנו ראינו אפילו בימים האחרונים, ‫שוחחתי עם דליה רבין,
‫היא סיפרה לי שבפייסבוק ‫לא מפסיקים עד היום,
‫20 שנה ויותר מאוחר, ‫להשמיץ את רבין.
‫כשאתה חוזר להסתה ‫של לפני 20 שנה,
‫איך אתם הרגשתם?
‫בתור אנשים שמנהלים ‫איזשהו מהלך
‫שנועד להשלים עם הפלסטינאים,
‫איך הרגשתם באותה תקופה?
‫לא היינו מוכנים לסגת ‫משום דבר.
‫אפילו אם ידענו שזה מריח, ‫זה מחיר כבד מאוד.
‫אתה שולח חייל, ‫הוא יכול להיהרג.
‫גם מנהיג יכול להיהרג.
‫אין שום הבדל.
‫ידעתי שזה יכול להביא ‫לקטסטרופה,
‫אבל מבחינה תעמולתית ‫הליכוד עלה עלינו.
‫איפה צמחו העשבים האלה ‫כמו יגאל עמיר?
‫מאיפה הם באים ‫בחברה הישראלית?
‫הוא היה בחור דתי,
‫היה אפילו תלמיד ישיבה
‫וספג את כל ההסתה ‫נגד חלוקת הארץ.
‫זה היה המשך הוויכוח ‫על חלוקת הארץ.
‫ועכשיו אנחנו חוזרים לרבין.
‫איך אתה באמת משרטט ‫את הימים האחרונים שלו?
‫האיום עשה אותו יותר נחוש. ‫פשוט מאוד.
‫אמרתי לך, התחלתי בזה ‫שזה היה שיא הערכתי לרבין
‫בגלל יכולתו לעמוד ‫בפני האיומים האלה.
‫איך זה התבטא?
‫למשל הוא לא נסוג משום דבר.
‫הוא לא ויתר על אף פגישה, ‫הוא לא ויתר על אף הופעה,
‫הוא לא שם לב שצעקו לו, ‫ביזו אותו,
‫הלך כאילו לא נוגע לו
‫וגם נתן להמשיך לעבוד.
‫שום נסיגה.
‫זה מבחן.
‫אתה מעריך שאם יצחק רבין ‫לא היה נרצח,
‫היינו מגיעים להסכמים?
‫אני לא יודעת אם שלום, ‫אבל למצב יותר יציב?
‫כן, כן.
‫רבין: היום האחרון ‫סרטו של עמוס גיתאי
‫תרשו לי לומר
‫שאני גם מתרגש.
‫אני רוצה להודות ‫לכל אחת ואחד מכם
‫שהתייצב כאן כנגד האלימות ‫ובעד השלום.
‫הממשלה הזאת
‫שיש לי זכות לעמוד בראשה
‫יחד עם חברי שמעון פרס,
‫החלטנו לתת הזדמנות לשלום,
‫לשלום שיפתור את מרבית ‫בעיות מדינת ישראל.
‫הייתי איש צבא 27 שנים,
‫נלחמתי כל עוד ‫לא היה סיכוי לשלום.
‫אני מאמין שיש סיכוי לשלום, ‫סיכוי גדול,
‫וחייבים לנצל אותו ‫למען אלה שעומדים פה,
‫למען אלה שאינם עומדים פה ‫והם רבים בעם.
‫תמיד האמנתי ‫שמרבית העם רוצה בשלום,
‫מוכן ליטול סיכון לשלום
‫ואתם כאן, בהתייצבותכם ‫בעצרת הזאת,
‫מוכיחים עם רבים אחרים ‫שלא הגיעו לכאן
‫שהעם באמת רוצה בשלום.
‫זה מוזר שהקלטת הזאת
‫שמישהו צילם את האירוע ‫הנורא הזה בזמן אמת,
‫צצה אצלנו עכשיו.
‫הרוצח הצליח להישאר 40 דקות ‫בלי שיראו אותו
‫באזור שאמור היה להיות ‫אזור סטרילי.
‫ניתן להסיק ‫שלא הייתה כל התייחסות
‫לעניין האבטחה ‫באזור החניון הצפוני.
‫אין כל פיקוח על הקהל שבו.
‫הסיכונים מצד הולכי הרגל שבאים ‫ממזרח וממערב,
‫התאורה בחניון, ‫בניין, הגג של גן העיר
‫וכל הדברים האחרים ‫שקשורים לאזור הזה,
‫אזור הידוע לידיעת הכול ‫כאזור מעבר של ראש הממשלה,
‫שר החוץ, ‫כל המוזמנים אל העצרת,
‫אזור המשמש כמעבר ‫בין הבמה המסוננת
‫אל המכונית המאובטחת
‫וידוע כתפר, אזור מאוד מאוד מסוכן ‫שדורש תשומת לב מיוחדת.
‫זאת נעדרה כאן כליל.
‫חזור און דה רקורד ‫לצורך הפרוטוקול
‫על השתלשלות האירועים ‫ב-4 בנובמבר מרגע שהגעת לכיכר.
‫בערב הגעתי לכיכר, ‫אני לא זוכר באיזו שעה.
‫שבע וחצי אני מניח, ‫משהו כזה.
‫איך שאני מגיע לכיכר חשבתי ‫איפה המקום הכי טוב לצלם
‫ואמרתי בטח הכי קרוב לבמה ‫זה המקום הכי טוב לצלם.
‫שם נעמדתי. היה מאוד צפוף, ‫היו הרבה מאוד אנשים
‫ולכן גם התמקדתי שם רוב הזמן.
‫הקטע הכי חשוב היה בעצם לצלם ‫את הנאום של יצחק רבין.
‫צילמתי את הנאום של רבין ‫והייתי מאוד מרוצה
‫ואחר כך הגעתי למסקנה שבעצם ‫אין טעם להישאר במקום.
‫היה נורא צפוף, ‫נורא דוחפים אנשים
‫וגם אין כל כך טעם ‫להישאר להופעת האמנים
‫כי זה לא היה הדבר ‫הכי חשוב בסרט.
‫אז הלכתי והתחלתי לחפש ‫איך אני גומר את הקטע של העצרת.
‫הסתובבתי פחות או יותר
‫ואז ראיתי מכונית שרד גדולה ‫של ראש הממשלה.
‫אני חושב, אני חושב, ‫אני לא יודע של מי זה.
‫מכונית ממשלתית שם.
‫ובשלב הזה, אחרי נאומו ‫של ראש הממשלה, איפה עמדת?
‫עוד לא למעלה?
‫עמדתי למטה, ‫אבל אצלי באיזשהו מקום
‫הייתה תחושה ‫שאני מאוד לא רצוי שם.
‫גם לא היו לי צילומים טובים, ‫היה צפוף.
‫אנחנו ראינו שמזיזים אותך ‫לפי התנועות של המצלמה.
‫השוטרים לא אמרו לי ‫לעלות למעלה, לא.
‫אני לא הייתי בסיכון של חשוד.
‫מאוחר יותר כשעליתי למעלה, ‫התחלתי לצלם.
‫עליתי לגן העיר.
‫מאיפה עלית? ‫-דרך הקניון עצמו.
‫זאת אומרת לא דרך היציאה ‫של המכובדים, שם לא.
‫מה עשית למעלה?
‫התחלתי לצלם וראיתי ‫את אי הסדר הגדול הזה
‫ומשום מה התחילו אצלי ‫תחושות מאוד לא טובות,
‫אין לי הסבר למה.
‫אני רוצה להראות לך ‫רישום של המקום.
‫תתלווה אלינו לארכיון בבקשה.
‫כאן, חוץ מאיש האבטחה שאמרת, ‫היו עוד שוטרים?
‫אני חושב שהיו שני שוטרים. ‫שניים סמויים. אחד מהם ניגש אליי.
‫על מה הוא דיבר איתך?
‫השוטר הוא זה שבעצם הכניס אותי ‫הכי ללחץ מהבחינה הזאת.
‫הוא היה בסדר גמור.
‫הוא תחקר אותי, ‫הוא שאל מה אני עושה פה,
‫איפה אני מצלם.
‫הוא הסתכל על המצלמה לראות ‫שאין משהו חיבורי, משהו מוזר,
‫ביקש תעודה ואת כל הפרטים.
‫ככה דיברתי איתו, שאלתי אותו: ‫אתה לא רואה מה קורה פה?
‫הוא לא כל כך אהב את השאלה.
‫אני גם לא זוכר אם הצגתי לו את זה ‫בדיוק ככה.
‫בכל אופן, מאוחר יותר אחר כך ‫הוא אמר לי, תראה,
‫אני מרשה לך לצלם הכול,
‫אבל תצלם רק את רבין ‫כשהוא נכנס למכונית.
‫אל תצלם אותו כשהוא יורד ‫במדרגות עד שהוא נכנס למכונית.
‫אחרי השאלה הזאת אתם כבר ‫מבינים באיזו הרגשה הייתי.
‫התחלתי לדמיין כל מיני דברים. ‫אחרי שאומרים דברים כאלה...
‫מה אמרת לו?
‫אמרתי לו: ‫תראה, אני לא חושב ש...
‫אני לא חושב שיש לך זכות ‫להגיד לי מה לצלם.
‫מה, יש פה משהו סודי?
‫הוא אמר: ‫תראה, אין פה משהו סודי,
‫אבל אם אתה תמשיך להתעקש ‫אני יכול להרחיק אותך מפה.
‫אמרתי לו: תראה, אם אתה רוצה ‫להרחיק אותי, תרחיק אותי,
‫אבל אני אגיש נגדך ‫תלונה במשטרה.
‫אני לא חושב שיש לך זכות ‫להגיד לי מה לעשות.
‫ואז הוא אמר: טוב, בסדר.
‫הוא ויתר לי ‫ואמר לי לעמוד שם
‫ואז צילמתי שם את הקטע.
‫מה הרגשת כשצילמת את זה?
‫כבר באותו רגע, ‫אחרי שדיברתי עם השוטר,
‫כבר אז התחילו אצלי תסריטים ‫מאוד מאוד לא טובים.
‫זאת אומרת זה לא רק בגלל השוטר ‫שהוא הכניס לי תסריטים לא טובים,
‫זה גם האווירה שהייתה במקום, ‫האי סדר הזה, החושך החזק הזה.
‫וגם בגלל מה שהשוטר אמר לי.
‫אבל בעיקר בגלל האווירה ‫שהייתה במקום.
‫זה הכניס אותי לתסריטים דמיוניים ‫שיכולים לקרות דברים.
‫הייתה לו השפעה ‫מאוד גדולה עליי.
‫האימפקט הרגשי עליי ‫היה מאוד חזק
‫והתחלתי להבין שאני יכול ‫או שאני עלול או אני לא יודע מה
‫לצלם את הקלטת ‫בצורה לגמרי אחרת.
‫באיזו דרך אחרת?
‫התחלתי להסתכל במצלמה.
‫אמרתי נניח אם יש מישהו כזה, ‫חס ושלום,
‫ואז התמקדתי ביגאל עמיר.
‫אני ככה מסתכל ‫אם הוא חשוד או לא.
‫בסוף אני אומר הוא לא. ‫בטח שוטר סמוי.
‫רק קודם לכן ניגש אליי ‫שוטר סמוי לדבר איתי,
‫הוא בטח גם שוטר סמוי ‫או משהו כזה.
‫אני רוצה לומר לכם שעם כל הכבוד ‫למזג השיפוטי הנוח שלכם,
‫פה צריך להסיר את הכפפות.
‫חבורה של חדלי אישים ‫מורחת אותנו
‫ופה האמת שחור על גבי לבן.
‫תביא אלונקה! תביא אלונקה! ‫תביא אלונקה! -תביאו אלונקה.
‫תביאו רופא לפה מהר!
‫תרים אותו.
‫שלום לכם מאולפן טלעד בירושלים. ‫בידינו הודעה.
‫לפני כחצי שעה,
‫בתום עצרת ההזדהות ‫בכיכר מלכי ישראל בתל אביב,
‫היה ניסיון לפגוע ‫בראש הממשלה יצחק רבין.
‫נורו שלוש יריות לעברו, ‫נשמעו שם שלוש יריות.
‫היורה נתפס ‫לפי הידיעות שבידינו.
‫ראש הממשלה הועבר ‫לבית החולים איכילוב בתל אביב,
‫מצבו אינו ידוע לנו בשלב הזה.
‫ראש הממשלה יצחק רבין ‫נפגע הערב
‫משתיים או שלוש יריות אקדח
‫בסיום עצרת השלום ‫בכיכר מלכי ישראל בתל אביב.
‫אף אחד איננו יודע כרגע מה מצבו ‫האמיתי של ראש הממשלה,
‫אבל מתוך העובדה ‫שהוא נמצא על שולחן הניתוחים
‫אפשר לומר שראש הממשלה ‫נפגע פגיעה קשה.
‫בכיכר מלכי ישראל ‫היו יריות לפני שעה קלה.
‫עד כה ידוע שראש הממשלה נפגע
‫ופונה לבית החולים איכילוב ‫בתל אביב.
‫רגלו הימנית לאוטו ‫ופתאום נשמעו יריות.
‫הוא נפגע? -רבין לא נפגע. ‫אני ראיתי שרבין לא נפגע.
‫ראש הממשלה נפגע ‫בחלק גופו העליון, אבל לא בראשו.
‫יש מצב יציב, קשה אבל יציב. ‫נכון, סמדר?
‫אם כן, החדשות הטובות ‫בינתיים הערב הזה,
‫מצבו של ראש הממשלה...
‫אני נכנס עם החשוד לתחנה.
‫קדימה, יותר מהר. ‫תכניסו אותו אליי. נו.
‫מי שייך פה לרישום? ‫מי שייך לרישום?
‫תעמוד זקוף.
‫כן, כן, קח.
‫מה שם המשפחה שלך? -עמיר. ‫-איך? -עמיר. -עמיר בעי"ן?
‫שם פרטי? -יגאל. -יגאל.
‫מספר תעודת זהות? ‫-023... -כן?
‫789... -כן? -42.
‫איפה מספר הנשק שלו? ‫-הנשק שלו...
‫לא יודעים איפה הנשק? ‫-לא יודע, היה בלגן.
‫תגיד, איפה הנשק? ‫אני צריך מספר נשק לרישום.
‫מה זאת אומרת איפה הנשק? ‫-הם לא יודעים איפה הנשק.
‫חכה דקה אחת.
‫מה שם האב? אבא שלך. -שלמה. ‫-איך? -שלמה. -שלמה?
‫שם האם? -גאולה. -גאולה. ‫או.קיי, קחו אותו.
‫יש לך סימנים מזהים? ‫צלקות? -לא. -קעקועים?
‫שיניים תותבות?
‫תעבירו אותו אליה.
‫יד ימין בבקשה. -אם אפשר ‫שגבר יעשה לי את האצבעות.
‫לא, אי אפשר. ‫-היום אתה לא קובע.
‫אצבע.
‫אגודל.
‫תקראי לד"ר ברבש עכשיו.
‫מה השם? -יגאל עמיר. ‫-מה השם? יגאל עמיר.
‫תוציאו לו בבקשה ‫את הדברים מהכיסים.
‫נשק מהאירוע מי חיפש? ‫-נשק מהאירוע מישה, מישה הרשם.
‫תוציאו לו את הדברים מהכיסים. ‫שימו לב שיש לו כיסים צדיים.
‫כיפה. -ארנק.
‫אפשר את הכיפה בבקשה? ‫-תעשו בדיקה נוספת.
‫אפשר את הכיפה? ‫-אחר כך אנחנו נחבר את הכול.
‫לא, אין כרגע כיפה.
‫מוכנים?
‫אנחנו רואים כאן את מנהל ‫בית החולים איכילוב,
‫פרופ' גבי ברבש. ‫-עוד קצת בבקשה.
‫מהו מצבו של ראש הממשלה? ‫-כמה יריות נורו על ראש הממשלה?
‫ראש הממשלה הגיע לבית החולים ‫מיד לאחר הפציעה
‫ללא דופק, ללא לחץ דם, ‫למעשה בקו ישר.
‫הוא הוכנס לחדר החייאה ‫וניתן דם, קיבל מנה של דם.
‫אובחנו פציעות בחזה ובבטן.
‫הוכנס נקז היות ופגיעה בחזה ‫יוצרת לחץ על הריאה.
‫על מנת לשחרר את הלחץ ‫הוכנס נקז
‫וברגעים אלה ממש ‫מורד לחדר ניתוח.
‫אובחנה פציעה רב-מערכתית, ‫כלי דם גדולים בחלל החזה והבטן
‫וגם פציעה חמורה ‫כנראה בעמוד השדרה.
‫תמשיכו איתו הלאה. ‫-יאללה, בוא. -תתקדם.
‫תעמוד זקוף.
‫קחו את החלאה הזה לחקירה. ‫-בואו, תכניסו אותו לחדר חקירות.
‫תכניסו אותו פנימה.
‫מידע ראשוני, ואנחנו אומרים את זה ‫בזהירות רבה,
‫אבל כיוון שזה, כך נדמה לי, זהו ‫המידע הראשוני שאנחנו מקבלים,
‫אנחנו נסתכן בכך.
‫ממקורות מהימנים, אנשים שעובדים ‫באוניברסיטת בר אילן
‫זיהו בתוך המהומה את האיש.
‫הוא בחור דתי שלומד ‫באוניברסיטת בר אילן,
‫לומד משפטים.
‫יש אפילו הערכה ‫ששמו הפרטי הוא יגאל,
‫אבל על כך ‫אני לא מוכן להתחייב.
‫האיש שירה בראש הממשלה ‫הוא יגאל עמיר,
‫תושב הרצליה, רווק בן 26.
‫האיש, כך נמסר לנו, ‫מזוהה עם תנועת אי"ל,
‫תנועת הימין הקיצונית.
‫"שמע ישראל ה' אלוהינו..."
‫כאן בבית החולים איכילוב, חיים, ‫יש פשוט היסטריה ופאניקה.
‫עשרות כלי רכב מגיעים, ‫שועטים פנימה עם סירנות.
‫שר החוץ שמעון פרס, ‫נשיא המדינה ויצמן,
‫רעייתו של ראש הממשלה ‫לאה רבין.
‫שרים, חברי כנסת מגיעים לכאן.
‫אנשי ביטחון, אנשי שב"כ ‫זורמים כל העת
‫ואנחנו כאן מתגודדים ‫בפתח בית החולים.
‫המשטרה נוהגת כלפינו ‫ביד קשה ונחרצת,
‫לא נותנת לנו להתקרב.
‫פשוט מעיפים ‫את עשרות צוותי הצילום
‫שנמצאים כאן מכל העולם, ‫כולם נרעשים.
‫כפי שציינו קודם, ארגון יהודי נוקם ‫נטל על עצמו את האחריות לפיגוע.
‫בביפר שקיבלתי ממש בסמוך לירי ‫אמר ארגון יהודי נוקם:
‫אנחנו פספסנו הפעם ‫ואולי בפעם הבאה נצליח יותר.
‫ממשלת ישראל מודיעה בתדהמה, ‫בצער רב וביגון עמוק
‫על מותו של ראש הממשלה ‫ושר הביטחון יצחק רבין
‫אשר נרצח בידי מתנקש... ‫-רבין מת.
‫הערב בתל אביב.
‫יהי זכרו ברוך.
‫יצאה ההודעה של איתן הבר.
‫ראש הממשלה יצחק רבין נפטר.
‫יותר מזה, יעקב, ‫אני לא יכול לומר כרגע.
‫השעה עכשיו 23:15,
‫ראש הממשלה יצחק רבין נפטר.
‫הוא נרצח בקרב על השלום.
‫החייל הזה שעבר הרבה מלחמות, ‫נרצח בקרב על השלום
‫והוא לא הצליח, ‫הרמטכ"ל הזה...
‫ברשותכם, קהל קדוש,
‫אנחנו מתחילים בטקס ‫הפולסא דנורא.
‫לפני יום הכיפורים נודע לנו ‫שממשלת הצורר יצחק רבין
‫לא רק מפקירה בידי אויבינו ‫את עיר האבות חברון,
‫אלא גם מעניקה להם חלק שליטה ‫בבית העלמין היהודי שם.
‫כשאני שמעתי את זה, ‫הבנתי שנשברו כל הכלים.
‫קללת הפולסא דנורא ‫מקורה בתלמוד
‫והוטלה רק פעמיים ‫מאז ימי הביניים,
‫נגד טרוצקי ‫והיום, נגד יצחק רבין.
‫ראש הממשלה הוא אויב העם
‫והוא ימצא את מותו ‫תוך פחות מחודש מעכשיו.
‫ועל ההוא, יצחק בן רוזה ‫למשפחת כהן,
‫המכונה יצחק רבין,
‫יש לנו הרשות לזמן במקום הזה,
‫לדרוש ממלאכי החבלה ‫שיביאו חרב לאיש הרשות
‫ואין להם, למלאכי החבלה ‫שהם שליחים מן התחתונים,
‫רשות לרחם עליו ולסלוח לו ‫על עוונותיו.
‫יבואו עליו כל הקללות אמן ואמן! ‫-יבואו עליו כל הקללות אמן ואמן!
‫ויבואו עליו כל הקללות אמן ואמן! ‫-ויבואו עליו כל הקללות אמן ואמן!
‫בוקר טוב.
‫עו"ד נולטה,
‫קרא בבקשה לעד הבא,
‫היועץ המשפטי לממשלה ‫מר מיכאל בן יאיר.
‫בוקר טוב. -בוקר טוב.
‫תמסור בבקשה את שמך,
‫מספר תעודת הזהות ‫ותפקידך למיקרופון.
‫מיכאל בן יאיר, ‫תעודת זהות 10386747,
‫אני מכהן כיועץ המשפטי לממשלה.
‫מחובתי להזהיר אותך ‫שעליך לומר את האמת,
‫את כל האמת ‫ואך ורק את האמת,
‫אחרת אתה צפוי לעונשים ‫הקבועים בחוק.
‫תוכל לספר לנו בבקשה את הכתוב ‫בפנייתו של ניצב י' לוי,
‫ראש אח"ק, משטרת ישראל?
‫ניצב י' לוי פנה אליי עם חקירה ‫שנפתחה בשל תלונות
‫שהוגשו כנגד מספר רבנים
‫בחשד שפסקו דין רודף ‫כנגד ראש הממשלה המנוח
‫ובכך התירו את דמו.
‫כן, המכתב הזה נמצא בידי. ‫אני אקריא לך אותו.
‫"הנידון: חקירת הרבנים.
‫"היועץ המשפטי לממשלה ‫עיין במכתבך הנ"ל
‫"ובתיק החקירה שצורף לו
‫"ולאחר התייעצות ‫עם פרקליטת המדינה
‫"ועם מנהלת המחלקה הפלילית ‫בפרקליטות המדינה,
‫"ביקשני להשיבך ‫בהתאם לעמדת המשטרה.
‫"ולהמלצת פרקליטות המדינה,
‫"החליט היועץ המשפטי לממשלה ‫לסגור תיק זה
‫"מחוסר ראיות מספיקות.
‫"החקירה בתיק זה נפתחה, כזכור, ‫בשל תלונות שהוגשו
‫"כנגד מספר רבנים ‫בחשד שפסקו דין רודף
‫"נגד ראש הממשלה המנוח ‫יצחק רבין ז"ל
‫"והתירו בכך את דמו.
‫"נחקרו הרבנים דב ליאור, ‫נחום רבינוביץ',
‫"אליעזר מלמד ושמואל דביר.
‫"שני אנשים טענו כי שמעו ‫כל אחד בנפרד מפי הרב דביר
‫"שהלה שוחח עם הרבנים ‫דב ליאור ונחום רבינוביץ'
‫"והבין מדבריהם שהם פסקו ‫דין רודף על יצחק רבין ז"ל.
‫"מדובר בעדות שמיעה בלבד ‫כשנגדה הכחשה מוחלטת.
‫"הרבנים הנ"ל מכחישים שפסקו ‫דין רודף על יצחק רבין ז"ל.
‫"הרב דביר מכחיש שאמר ‫דברים הללו לשני האנשים הנ"ל.
‫"הרבנים מכחישים ‫כל היכרות עם הרב דביר
‫"ועומדים על כך שתמיד הזהירו ‫מפני מעשי אלימות".
‫אני מבקש ממך, ‫תמשיך בבקשה לקרוא.
‫"באשר למכתב אל גדולי הפוסקים,
‫"מכתב מאת הרבנים דב ליאור, ‫דניאל שילה ואליעזר מלמד
‫"ובו השאלה לגבי תחולת דין מוסר ‫על ראש הממשלה והשרים.
‫"תוכן המכתב נבחן ‫ואין בו כדי לבסס אשמה פלילית.
‫"הנחקרים גם טענו ‫כי מדובר בעניין תיאורטי
‫"וכי תכליתו של המכתב
‫"הייתה לשם קבלת התייחסות ‫הלכתית למצב הקיים".
‫על המכתב הזה חתום ‫נועם סולברג,
‫עוזר בכיר ‫ליועץ המשפטי לממשלה
‫ונשלחו העתקים ‫לפרקליטת המדינה,
‫לגברת נאוה בן אור,
‫מנהלת המחלקה ‫הפלילית בפרקליטות המדינה,
‫ולגברת טליה ששון, ‫ראש הצוות המשולב
‫לטיפול בעבירות הסתה והמרדה ‫בפרקליטות המדינה.
‫על מה התבססו התלונות נגדם?
‫כנגד דב ליאור ‫וכנגד נחום רבינוביץ'
‫שני אנשים טענו ‫כי שמעו כל אחד בנפרד
‫מפי הרב דביר ‫אשר שוחח עם הרבנים
‫והבין מדבריהם שהם פסקו דין רודף ‫על יצחק רבין ז"ל.
‫הרב דביר מכחיש ‫את הדברים האלו
‫ואילו הרבנים מכחישים כל היכרות ‫עם הרב דביר.
‫הרבנים גם טוענים כי הם...
‫עומדים בתוקף כי הם תמיד ‫מזהירים מפני שימוש באלימות.
‫לגבי המכתב לגדולי הפוסקים,
‫מכתב מאת דב ליאור, ‫דניאל שילה ואליעזר מלמד,
‫המכתב נבחן, נבדק והוחלט ‫שאין מקום להאשמה פלילית.
‫עו"ד אורות, הבנתי שהמכתב הזה ‫קיים אצלנו. -כן.
‫תוכלי בבקשה להקריא אותו ‫בפני הוועדה? -כן.
‫אני אקרא בפניכם ‫את מכתב הרבנים
‫הרב דב ליאור, ‫הרב הראשי של קריית ארבע,
‫הרב אליעזר מלמד, ‫מזכיר ועד רבני יש"ע,
‫והרב דניאל שילה, ‫הרב של קדומים.
‫"מה דינה של הממשלה הרעה הזאת ‫והעומד בראשה?
‫"האם ניתן להחשיבם ‫שותפים למעשי רצח
‫"שהתבצעו על ידי מחבלים?
‫"שהרי הם בדמיונותיהם ‫אחראים להתגברות כוחם
‫"ולציודם בנשק.
‫"והאם על פי ההלכה ‫יש להעמידם לדין
‫"ומה עונשם במידה וייחשבו ‫שותפים לרצח?
‫"במידה ואכן על פי ההלכה ‫ניתן להענישם בבית הדין,
‫"האם מוטלת על כל אדם מישראל ‫חובה לפעול
‫"כדי להביא להעמדתם למשפט ‫בבית דין צדק
‫"או בלית ברירה ‫בבית משפט חילוני?"
‫כך כותבים גדולי הפוסקים.
‫"והאם חובה על מנהיגי הציבור ‫להזהיר בשעה קשה זו
‫"את ראש הממשלה ושריו
‫"שאם לאחר הניסיון המר ‫של ההסכם
‫"הם ימשיכו את יישומו ‫ברחבי יהודה ושומרון,
‫"יהיו חייבים על פי התורה להחיל ‫עליהם את דין ההלכה היהודית
‫"כדין מוסר שמוסר נפשות יהודים ‫וממונם לידי גויים.
‫"כבר לא ניתן יותר להשתיק ‫את השאלה הבוקעת מלבם הכואב".
‫תודה, זה מספיק.
‫ככה כותבים גדולי הפוסקים, ‫הרב דב ליאור,
‫הרב אליעזר מלמד ‫והרב דניאל שילה. -כן, אני מודה לך.
‫היו התבטאויות נוספות?
‫כן, התבטאות חריפה באופן מיוחד,
‫התבטאות שנאמרה ‫על ידי הרב נחום רבינוביץ',
‫התבטאות אשר הוקלטה בחשאי ‫על ידי מר פרנקנטל.
‫הרב רבינוביץ' משווה ‫בין ממשלת ישראל והשלטון הנאצי.
‫הוא אף מדבר על האפשרות ‫לזרוע את הסביבה במטעני צד
‫באם וכאשר יבואו חיילי צה"ל ‫לפנות יישובים.
‫בחקירתו אמר הרב רבינוביץ'
‫שהוא מתנגד לאלימות,
‫ובאותו היום שבו הוא שוחח ‫עם מר פרנקנטל שיחה פרטית
‫היה כנראה נסער מאוד ‫גם על רקע יום השואה
‫שחל באותו היום.
‫אני לא מבין,
‫ובכל זאת אתה החלטת ‫לסגור את התיק?
‫תראו, על התבטאות זו
‫ועל עוד התבטאויות אחרות ‫מהסוג הזה
‫לא ניתן לבסס הרשעה פלילית.
‫להוכחת קיום יסוד העבירה ‫צריך שיהיה יסוד של פרסום,
‫יסוד שלא נתקיים.
‫אין לגרוע כמובן מחומרת הדברים ‫שנאמרו ונשמעו,
‫מהם התבטאויות ‫מקוממות ובלתי ראויות.
‫יש אכן מקום ‫לעשיית חשבון הנפש הראוי.
‫איך לדעתך יש מקום ‫לעשיית חשבון הנפש הראוי
‫אם המערכת המשפטית ‫שאתה עומד בראשה
‫איננה מטפלת בהסתה והמרדה
‫ובוחרת מרצונה ‫שלא לעשות זאת?
‫על פי שמועות לא ניתן, ‫כפי שאמרתי,
‫לבסס האשמה פלילית.
‫מקצת מן השמועות, כפי שזכור לנו, ‫יצאו וגרמו נזק מיותר.
‫אני מבקש לצטט כאן ‫מדברי אבטליון מפרקי אבות
‫פסוק שאיתו גם סגרתי ‫את הדוח שלי
‫בעניין תיק החקירה של הרבנים.
‫"חכמים, היזהרו בדבריכם
‫"שמא תחולו חובת גלות
‫"ותגלו למקום מים הרעים
‫"וישתו התלמידים ‫הבאים אחריכם וימותו
‫"ונמצא שם שמים מתחלל".
‫כן, אני סיכמתי לי כאן הערה קטנה. ‫הייתי רוצה בבקשה להקריא לכם.
‫אני רוצה לציין שמצער מאוד ‫שהמכתב החשוב הזה
‫הובא לידיעת הוועדה שבראשותי ‫רק עם תום כתיבת דוח הוועדה
‫לעניין רצח ראש הממשלה ‫יצחק רבין.
‫זהו מסמך בעל חשיבות ‫והיה ראוי שנידון בו בזמן הנכון.
‫תודה רבה. -תודה רבה.
‫תיזהר, תיזהר.
‫"ויהי נועם ה' אלוקינו עלינו
‫"ומעשה ידינו כוננה עלינו ‫ומעשה ידינו כוננהו.
‫"ברוך אתה ה' אלוקינו מלך העולם ‫אשר קדשנו במצוותיו
‫"וציוונו לקבוע מזוזה". ‫-אמן!
‫"ברוך אתה ה' אלוקינו מלך העולם
‫"שהחיינו והגיענו וקיימנו ‫לזמן הזה". -אמן!
‫יגאל, השארתי לך על השולחן ‫את מסכת סנהדרין
‫העוסקת במעשה יואב ואבנר ‫בדף מ"ט עמוד א' בדין רודף,
‫ודי לחכימא ברמיזא.
‫"אתיוה ליואב... ‫אתיוה ליואב דייניה".
‫הביאוהו ליואב לפני שלמה ודנו.
‫"אמר מאי טעמא קטלתיה לאבנר?"
‫מה הטעם הרגת את אבנר?
‫"אמר ליה: ‫גואל הדם דעשאל הואי".
‫גואל הדם של עשאל הייתי.
‫"עשאל - רודף הוה!"
‫שהרי נאמר שעשאל ‫רדף אחרי אבנר להורגו
‫ובדין הרגו אבנר ‫בשעת הגנה על עצמו.
‫"אמר ליה: היה לו להצילו ‫באחד מאיבריו.
‫"אמר ליה: לא יכיל ליה.
‫"אמר להו: השתא בדופן חמישית ‫כיון ליה דכתיב
‫"ויכהו אבנר ‫באחרי החנית אל החומש.
‫"ואמר רבי יוחנן: בדופן חמישית ‫במקום שמרה וכבד תלויין בו
‫"באחד מאיבריו לא יכיל ליה?
‫"אמר ליה ניזיל אבנר".
‫דינו של אבנר פטור עתה עליו.
‫ספר לי מה עשית ‫לפני ה-4 בנובמבר 95'.
‫הייתי סטודנט למשפטים ומחשבים ‫באוניברסיטת בר אילן.
‫ממתי? -ספטמבר 93'.
‫יש שם גם כולל של בר אילן ‫שלומדים שם בנוסף לימודי קודש.
‫אז הפסקת את לימודי המשפטים? ‫-כן, אפשר לומר שהפסקתי.
‫עד ה-4 בנובמבר ‫הייתי סטודנט למשפטים.
‫בן כמה אתה? -25.
‫תאר את אירועי ה-4 בנובמבר.
‫התפללתי ערבית רגיל, ‫בבית כנסת ליד הבית.
‫ביקשתי בתפילה שאני אצליח ‫להרוג את ראש הממשלה
‫ושאני אצא מזה בלי פגע.
‫אחר כך ארזתי ‫כמה דברים לאוניברסיטה,
‫לקחתי את האקדח מהשולחן שלי.
‫דרכתי אותו כאשר לפני כן ‫מיינתי את הכדורים.
‫שמתי כדור הולופוינט ‫ועוד אחד רגיל
‫ועוד כדור הולופוינט ועוד רגיל, ‫ככה בערך עשרה כדורים.
‫בדקתי שאין מעצור, ‫דרכתי את האקדח ויצאתי מהבית.
‫הרל"ש של המפכ"ל על הקו. ‫מה למסור לו?
‫סליחה. תודה. ‫-יואב, איפה אתם?
‫שלום לכולם, ‫אני רוצה להתחיל.
‫האירוע מתרחש בהתנחלות בית אל ‫בגדה המערבית.
‫כוח משטרה גדול ‫מתפרץ לישיבה,
‫היא עוצרת תלמיד צעיר ‫שלומד עם חבריו.
‫רב מנסה להתערב, ‫מספר השוטרים גדול במקום.
‫דרור עדני בן 23, ‫מספר על תוכניותיו עם יגאל עמיר
‫לשגר טיל כתף ‫לכיוון המסוק של ערפאת
‫כאשר הוא מגיע לרמאללה,
‫להרוס את קווי החשמל ‫של הפלסטינאים
‫ולשרוף את שדותיהם.
‫המקום: התנחלות בית אל.
‫המשטרה עוצרת צעירה דתייה. ‫-האם ידוע מי צעק סרק סרק?
‫מרגלית הר שפי, בת 20, ‫חברה של יגאל עמיר.
‫עליה הוטל לגנוב נשק מתוך ‫מלאי הנשק של התנחלות בית אל.
‫מודעת לתוכניותיו של יגאל עמיר, ‫בילתה שעות עם אחיו של עמיר,
‫ידעה אם הייתה תוכנית להרוג את ‫רבין או את פרס או את שניהם יחד.
‫המקום: ‫וילה בהרצליה פיתוח.
‫סמל ראשון אריק שוורץ, בן 23.
‫יגאל עמיר נותן לו 100 שקל ‫כדי למצוא חייל
‫שישאיל לו את הנשק שלו ‫עם משתיק קול.
‫במרתף הבית המשטרה מגלה ‫כמות מרשימה של נשק.
‫אריק שוורץ מעורב בתוכנית להרעיל ‫את צנרת המים של משפחת רבין,
‫תוכנית שלא יצאה לפועל בסוף.
‫הוא גר עם הוריו בהרצליה פיתוח.
‫האם את רואה... ‫-יהיה מקום לשאלות.
‫את הקשר הישיר והבלעדי ‫בין ההסתה שקדמה לרצח הזה
‫של רבנים, של מתנחלים, ‫של אנשי ממשל, של ראשי ממשלה,
‫לבין הרצח הנתעב הזה? ‫איפה הקשר?
‫אני לא יכולה לענות לך ‫על שאלה פוליטית. הלאה.
‫זה לא פוליטי! זה קונספירציה! ‫-גברתי, אני רוצה להמשיך, סליחה.
‫קרובים של הרוצח ‫נמצאים כרגע בחקירה.
‫בבתים של כמה מהם ‫נמצא מצבור נשק
‫בסדר גודל של ארגון טרור.
‫מחסניות, רימונים מתוצרת עצמית, ‫מערכות השהיה, כדורים מוברחים,
‫מערכות שעונים ומשגרי טילים.
‫התחלנו בחקירות. ‫אלה הנשקים.
‫התחלנו בחקירות ‫ואנחנו מתכננים חקירות נוספות.
‫כרגע הוגש כתב אישום ‫נגד שותף ראשון והוא נתון במעצר.
‫מדובר בחגי עמיר, ‫אחיו של הרוצח,
‫שהודה בכך שהוא הכין את הכדורים ‫ששימשו לרצח,
‫אך חגי עמיר מכחיש שהוא ‫היה מודע לכוונותיו של עמיר.
‫שני האחים חשודים בהשתייכות ‫לתנועה קיצונית.
‫כרגע המשטרה מחפשת חברים ‫נוספים שהשתייכו לתנועה זאת.
‫כן, זה הזמן לשאלות, תודה.
‫אז בעצם המסקנה שלכם ‫מכל הממצאים
‫זה שרצח רבין זה תוצאה ‫של קונספירציה
‫של ארגון פוליטי או דתי כלשהו?
‫רצח רבין יכול להיות תוצאה ‫של קונספירציה של הימין הקיצוני, כן,
‫אבל אנחנו מרחיבים כרגע ‫את החקירות בקרב פעילי הארגונים.
‫כן, שאלה? -סליחה, האם ליגאל ‫עמיר היו שותפים בכיכר
‫שסייעו לו לפרוץ את האבטחה ‫ולבצע את הרצח?
‫ככל הידוע למשטרה, ‫יגאל עמיר פעל לבד.
‫השאלה הבאה. -האם היה מידע ‫קודם שהזהיר לגבי מתנקש מהימין?
‫כל השותפים האלה שנעצרו
‫ושום דבר לא היה ידוע ‫למשטרה או לשב"כ?
‫ככל הידוע למשטרה, לא התקבל ‫שום מידע מקדים על מפגע יהודי.
‫כן, שאלה אחרונה.
‫לפי הבנתי היה תפקוד ‫גרוע במשטרה בעת האירוע.
‫מה תגובתכם?
‫אנחנו אומרים שהמשטרה ‫תפקדה כראוי ועשתה את עבודתה.
‫זהו, אנחנו סיימנו. תודה לכולם. ‫-לא, יש לנו עוד שאלות.
‫אין שאלות, אין זמן.
‫אנחנו רוצים להמשיך לעבוד. ‫תודה לכולם.
‫תודה לכולם, תודה לכולם.
‫סיימנו. נתאסף בהמשך. ‫תודה רבה לכולם.
‫תודה לכולם, אנחנו רוצים ‫להמשיך לעבוד, תודה.
‫חבר'ה, להכין לי ‫את כל התיקים עכשיו.
‫לסיים את הטלפונים, ‫כל מה שדחוף, חברים.
‫אנחנו רוצים לברר את האמת ‫מה קרה פה. מה קרה פה?
‫איפה טביעת האצבעות?
‫טביעות אצבעות, ‫חסרות לי טביעות אצבעות.
‫זה של יגאל,
‫אני צריכה את של חגי, מהר.
‫חברים, להגביר את הקצב, ‫להגביר את הקצב.
‫אני רוצה ברשותכם ‫להעלות בפניכם סוגיה
‫שיש לה גוון אידיאולוגי.
‫אני גם לא לגמרי בטוח שלוועדה ‫יש מנדט לבדוק אותה,
‫ובכל זאת אני אקרא בפניכם ‫את הרקע לסוגיה.
‫אלה דברים שאתם בוודאי מכירים, ‫אבל אנחנו חשבנו ש...
‫שזה חשוב ושזה מהווה איזשהו רקע ‫לעימות המדמם הזה שאנחנו בתוכו.
‫ישנם חוגים פוליטיים ‫ששייכים לימין הדתי
‫שתפסו את ניצחונה ‫של מדינת ישראל ב-1967
‫במושגים תיאולוגיים
‫ובעצם ראו בו את תחילת הגאולה
‫והזדמנות למימוש חזון ‫ארץ ישראל השלמה.
‫מתוך החוגים האלה ב-1974 ‫הוקמה תנועת גוש אמונים
‫בהנהגת הרב צבי יהודה קוק
‫שמטרתה הראשונה הייתה לכפות ‫על ממשלת המערך
‫להקים התנחלויות רבות ככל הניתן ‫בכל שטחי ארץ ישראל, ואני מצטט:
‫"לאחר עליית הליכוד ‫לשלטון ב-1977
‫"הכין מתתיהו דרובלס שעמד ‫בראש החטיבה להתיישבות
‫"של ההסתדרות הציונית,
‫"תוכנית מקיפה מטעם הממשלה
‫"להקמת התנחלויות ‫בכל רחבי הגדה המערבית
‫"בעיקר ברצועת גב ההר, ‫סמוך לריכוזי אוכלוסייה פלסטינית".
‫אריאל שרון שהיה שר החקלאות ‫והממונה על מנהל מקרקעי ישראל
‫תרם בעצמו משמעותית גם כן ‫למפעל ההתנחלות.
‫בתוכנית שרון הוקמו ‫עשרות התנחלויות
‫באזורים שמאוד צפופים ומאוכלסים ‫על ידי אוכלוסייה פלסטינית,
‫בהם רצועת במת ההר ‫ורצועת הגבעות המערביות
‫שצמודה לקו הירוק.
‫בסיכומו של עניין, ב-1977 ‫מספר ההתנחלויות עמד על 31
‫ומספר המתנחלים עמד על 4,400.
‫ב-1992 המספר עומד ‫על 120 התנחלויות
‫ועל 100,500 מתנחלים.
‫סקירה מעניינת.
‫לעצם העניין, הקמת ההתנחלויות ‫בגדה המערבית
‫מהווה הפרה של שתי אמנות ‫מרכזיות במשפט הבינלאומי
‫שאוסר על הקמת התנחלויות.
‫הפרה של האיסור הזה גורר אחריו ‫פגיעה בשורה ארוכה
‫של זכויות האדם של הפלסטינים.
‫מדובר באמנת האג בדבר דיניה ‫ומנהגיה של הלחימה ביבשה
‫והתקנות הנלוות לה משנת 1907,
‫ואמנת ז'נבה הרביעית
‫בדבר הגנת אזרחים בזמן מלחמה ‫משנת 1949.
‫ישראל התחייבה לקיימן.
‫ב-1971 כיהנתי ‫כיועץ המשפטי לממשלה
‫ועמדתי הייתה אז ועודנה
‫שמאחר וריבונותן של מצרים וירדן
‫מעולם לא הוכרה ‫מבחינה בינלאומית,
‫לכן השטחים האלה ‫אינם נחשבים לשטח כבוש.
‫נכון שישראל התחייבה לקיים ‫את ההוראות ההומניטריות
‫של אמנת ז'נבה הרביעית,
‫אך היא מעולם לא הגדירה ‫אילו הוראות היא מתכוונת לקיים.
‫אבל סעיף 49 ‫באמנת ז'נבה הרביעית
‫קובע כי המעצמה הכובשת ‫לא תגרש
‫ולא תעביר את האוכלוסייה ‫האזרחית שלה
‫לשטח שנכבש על ידה.
‫הקמת ההתנחלויות ‫גם מהווה הפרה של תקנות האג
‫מכיוון שהן לא הוקמו לטובת ‫האוכלוסייה המקומית הפלסטינית
‫אלא לטובת האוכלוסייה הישראלית.
‫בעצם הממשלה יזמה, הקימה, ‫מימנה את רוב ההתנחלויות
‫תוך כדי יצירת איזשהו מנגנון ‫נדיב מאוד של הטבות ושל תמריצים
‫כדי לעודד אנשים ‫לעבור לגור במקומות האלה.
‫סעיף 49 אינו אוסר ‫על הקמת התנחלויות.
‫אין לראות בהוראותיה ‫של אמנת ז'נבה
‫בנוגע להעברה של אוכלוסיית ‫שטח כבוש איסור.
‫ההתנחלויות לא הוקמו במטרה ‫לגרש את התושבים הערבים.
‫ישראל מפעילה בגדה המערבית ‫מנגנון ביורוקרטי משפטי מורכב
‫שנועד להשתלט על מאות אלפי ‫דונמים של קרקע פלסטינית
‫שהיא בחלקה קרקע פרטית,
‫לצורך הקמת התנחלויות חדשות
‫או לצורך הרחבתן ‫של ההתנחלויות הקיימות.
‫השיטות העיקריות ‫בהן ישראל משתמשת
‫הן תפיסת קרקעות ‫לצרכים צבאיים,
‫הכרזה או רישום של קרקעות ‫כאדמות מדינה
‫והפקעת קרקעות לצורכי ציבור.
‫בין השנים 79' ל-92'
‫הוכרזו למעלה מ-913 אלף דונם ‫משטח הגדה המערבית
‫כאדמות מדינה.
‫להזכירכם, ‫ממשלת רבין ב-1992
‫החליטה להקפיא ‫את הבנייה בהתנחלויות.
‫כפי שהזכרתי, ישראל השתמשה ‫בשלושת האמצעים האלה
‫כדי להשתלט ‫על כמחצית משטח הגדה.
‫במקביל, ‫מתנחלים בצורה עצמאית
‫משתלטים על קרקע ‫פלסטינית פרטית,
‫הם משחיתים עצי זית ‫ופוגעים ברכוש פלסטיני,
‫בבתים וברכבים,
‫כשהגורמים האחראים נמנעים ‫כמעט תמיד מלאכוף את החוק
‫ולהשיב את הקרקע ‫לבעליה החוקיים.
‫לפי תקנות האג, ‫לפי ניסוחו של השופט אהרן ברק,
‫תקנות האג סובבות סביב ‫שני צירים מרכזיים:
‫האחד, הבטחת הזכויות ‫הביטחוניות הלגיטימיות
‫של הצד התופס בשטח הנתון ‫בתפיסה לוחמתית.
‫האחרת, הבטחת האינטרסים של ‫האוכלוסייה האזרחית בשטח הנתון.
‫המפקד הצבאי אינו רשאי להעדיף ‫את האינטרסים הלאומיים,
‫הביטחוניים, הכלכליים, הסוציאליים ‫של מדינתו שלו
‫על פני האינטרסים ‫של האוכלוסייה המקומית,
‫וכך לדעתי הצבא נוהג.
‫רבותיי, בכל מקרה ‫בואו נחזור בבקשה לנושא שלנו
‫שהוא רצח ראש הממשלה, ‫מר יצחק רבין ז"ל.
‫אני לא מבין את ההקשר ‫בין השאלות שלך לגבי אמנת ז'נבה
‫ובמדיניות הממשלה בשטחים,
‫לבין רצח רבין.
‫בדיוק על זה ‫באתי להתריע בפניך.
‫זאת הלקונה ‫של ועדת החקירה שלנו.
‫היא לא מתעסקת בכלל ‫בבית האולפנה
‫שיצר את הלגיטימציה ‫לפגיעה בזכויות אדם
‫ולגזל של קרקע פלסטינית,
‫דבר שמוביל ישירות ‫להתנהגות בריונית.
‫בסופו של דבר, האקדח של ‫יגאל עמיר הוא רק זה שרצח.
‫מאחוריו יש שורה של חוקים,
‫יש השפלה ורמיסה ‫של אוכלוסייה פלסטינית
‫ורבנים סהרוריים ‫עם כל מיני הלכות מוזרות
‫שאף אחד מכל המערכת ‫המשפטית המפוארת
‫לא מצא לנכון ‫להעמיד אותם לדין.
‫הטענות שלך מעניינות ‫אינטלקטואלית,
‫אבל אין זה בסמכותה של הוועדה ‫שברשותי לעסוק בהן.
‫אנחנו אמורים לעסוק בכשלים ‫האופרטיביים של רצח רבין
‫ולא ברקע הפוליטי שלהם.
‫לא של הרבנים, לא של ‫חוגי המתנחלים שאת מתארת
‫ולא של הימין הפרלמנטרי.
‫טוב, רבותיי, אני מודה לכם. ‫אנחנו נתראה מחר בתשע בבוקר.
‫תודה. -תודה.
‫אנשי העיר ואנשי הכפר,
‫תומכי הליכוד וצומת ‫והמפד"ל ומולדת,
‫אבל גם תומכי מפלגת העבודה
‫ואנשים שהצביעו ‫למען יצחק רבין,
‫באנו לכאן להגיד ‫בשם ציבור גדול עוד יותר
‫שצופה בנו עכשיו.
‫באנו להגיד לך שלושה דברים.
‫אנחנו כאן ‫כדי לשמור על ירושלים,
‫לשמור על הגליל, ‫לשמור על הנגב.
‫עם ישראל, ‫העם העתיק והחזק הזה,
‫מתפכח מהאשליות שמכרו לו,
‫מתנער מן ההונאה הגדולה ‫שניסו להוביל אותו לתוכה.
‫כבר עכשיו הוא ברובו הגדול ‫תומך בנו.
‫במאמץ קצר של כולנו נגיע ‫בעזרת השם בבחירות הקרובות
‫להכרעה ברורה וחד-משמעית ‫לטובת המחנה הלאומי
‫כי מה שאנחנו נאבקים למענו ‫הוא שלום אמת ולא שלום כוזב.
‫מה שאנחנו נאבקים למענו ‫הוא הרחבת ההתיישבות היהודית
‫ולא צמצומה.
‫מה שאנחנו נאבקים למענו ‫הוא קידום העלייה היהודית
‫ולא קידום זכות השיבה.
‫אבל לא רק את הציבור מנסה ‫הממשלה הזאת להוליך שולל,
‫היא מוליכה שולל גם את עצמה.
‫בדם ואש את רבין נגרש!
‫רבין בוגד! רבין בוגד! ‫רבין בוגד! רבין בוגד!
‫לאלטרנטיבה שלנו יש שם.
‫קוראים לה הציונות.
‫זאת האלטרנטיבה שלנו, ‫הציונות!
‫בדם ואש את רבין נגרש! ‫בדם ואש את רבין נגרש!
‫רבין, תתפטר! ‫לא רוצים אותך יותר!
‫לרבבות שהתאספו כאן היום
‫אני קורא לצאת לצמתים, ‫לצאת לכבישים,
‫לצאת לכיכרות
‫ולהפגין את אכזבתנו ‫ממדיניות הממשלה,
‫את התנגדותנו להעלאת ערפאת ‫לארץ ישראל
‫ואת נחישותנו לשמור על מדינתנו ‫ועל ערינו ועל עירנו ירושלים.
‫"הוא בוגד, הוא בוגד, הוא בוגד..."
‫מוות לרבין! מוות לרבין! ‫מוות לרבין! מוות לרבין!
‫אין לממשלה הנוכחית ‫רוב יהודי
‫ואשר על כן ‫אין לה סמכות כלל ועיקר
‫לוותר על חלקים מארץ ישראל.
‫עצם החתימה, ההכרזה ‫על ויתור של חלקים בארץ,
‫כמוה כוויתור על חלקים מהתורה!
‫זה חילול השם!
‫אין, אין להסכם אוסלו הזה ‫שום ערך
‫ושום ממשלה ‫שמייצגת את העם היהודי
‫לא תתחשב בו בכלל.
‫הסכם זה גם מנוגד לתורה ‫משלוש סיבות.
‫מסירת חלקים מארץ ישראל, ‫ארץ הקודש?
‫הלוא זה איסור בתורה, ‫איסור חמור ומוחלט!
‫מסירת ביטחונם של יהודים ‫בידי גויים, בידי אחרים,
‫הלוא זה סכנת נפשות, ‫זה התרת דם.
‫וכן,
‫אין השליח יכול לפעול ‫בניגוד לדעתו של המשלח
‫ורוב העם בישראל, רוב העם היהודי ‫בישראל, בוודאי בתפוצות,
‫לא הסמיך את ממשלת המיעוט הזו
‫לפעול בעניינים יסודיים, חשובים, ‫שקובעים את גורלנו.
‫ועכשיו נשאלת השאלה
‫האם לא חייבים מנהיגי הציבור
‫להזהיר את הממשלה הזאת?
‫להזהיר את ראש הממשלה ‫ואת השרים שלו
‫שאם הם ימשיכו, ימשיכו לפעול ‫על פי ההסכם המר הזה,
‫אם הם ימשיכו לנסות להחיל ‫וליישם אותו בשטחים,
‫יהיו חייבים על פי דין תורה, ‫על פי דין ההלכה
‫להכריז עליהם דין מוסר?
‫שהלוא הם מוסרים את נפשם ‫של יהודים בידי גויים!
‫גמרתי לדבר.
‫בוא נתחיל. -בסדר גמור. ‫-בואו נדבר.
‫רבותיי, אני רוצה ‫להגיד לכם משהו.
‫אם אנחנו רוצים להפסיק ‫את תהליך השלום,
‫אנחנו צריכים לתקוף את רבין, ‫את רבין ורק את רבין.
‫לשבור אותו, ‫את הלגיטימציה שלו...
‫היות ורבין הוא הדמות הדומיננטית, ‫יש להחליש אותה.
‫להציג אותה כמי שנכנע לתכתיבי ‫השמאל, בובה של השמאל.
‫אם אנחנו נצליח, ‫הוא ייכשל בבחירות הבאות.
‫בבקשה, אני גמרתי לדבר.
‫האנשים שלי מתחזים לעיתונאים
‫והם מקבלים מהמועצות המקומיות ‫שרבין מסייר בתחומן
‫את לוח זמני הסיור שלו.
‫הם מתארגנים במהירות ‫בקבוצה קטנה אבל רעשנית,
‫הם מקבלים את פניו ‫של ראש הממשלה בקריאות בוז
‫בכל מקום שהוא מגיע אליו.
‫נכון שלפעמים מצטרפים אליהם ‫פעילי כך וכהנא,
‫אבל אי אפשר לשלוט בזה.
‫רבותיי, ‫אנחנו פועלים בהתאם לצעדים
‫שהותוו על ידי הממשלה הזאת
‫שאין לה מנדט.
‫האנשים האלה מבינים שמוכרים ‫אותם והם לא עושים דבר.
‫צריך לבנות מחדש ‫את הדמוקרטיה
‫משום שהממשלה הזאת ‫היא עלבון לכנסת ולמשטרת החוק.
‫זוהי רק ההתחלה.
‫אנחנו תמיד פועלים ‫במהלכים לגיטימיים
‫והמסר שאנחנו מנסים להעביר ‫בעזרת האנשים שלנו:
‫רבין הביתה. רבין הביתה.
‫שלום לך, ערב טוב.
‫חברים, אני מבקש לקצר ‫את הדיון
‫על מנת שנוכל להקשיב לד"ר נטע
‫שתיתן לנו איזשהו חתך פסיכולוגי ‫לדמותו של ראש הממשלה רבין.
‫בבקשה, נטע. -ערב טוב. ‫-ערב טוב.
‫מעבר לכל הדיונים
‫שאתם מנהלים פה במועצה, ‫ויברך אתכם ה',
‫ומעבר לכל המהלכים והטקטיקות,
‫אני רוצה להקדיש מספר משפטים ‫לניתוח אישיותו של הדמות הזאת
‫של ראש ממשלתנו.
‫אני עושה את זה ‫כחוות דעת מקצועית
‫כי אני פסיכולוגית קלינית
‫ואני מטפלת באנשים ‫מזה הרבה מאוד שנים,
‫בסוגים שונים של טיפוסים,
‫וגם בסכיזופרנים.
‫לפי האבחנה שלי,
‫ראש הממשלה
‫הוא סכיזואיד לוקה בחסר.
‫החולה הסכיזופרן זה אדם שמאבד ‫במידה כזו או אחרת קשר למציאות
‫וחי בתוך עולם דמיוני מופרך ‫שהוא יוצר לעצמו, כן?
‫בלי קשר למציאות האובייקטיבית.
‫זה אדם שיש לו מחשבות מוזרות,
‫שיש לו הלוצינציות, מחשבות שווא ‫בלי שום בסיס רציונלי.
‫אנשים כאלה בדרך כלל ‫מוצאים את עצמם כמובן באשפוז
‫בבתי חולים פסיכיאטריים.
‫החולה הסכיזופרן ‫הוא סובל מניתוק.
‫קשה מאוד לאדם כזה להבין ‫ולתקשר עם הזולת
‫וסכיזופרנים לפעמים נוטים גם ‫להתמכרויות לסמים, לאלכוהול.
‫בתור פסיכולוגית קלינית,
‫אני הייתי מאוד מאוד מאוד ממליצה ‫ליצחק רבין להגיע לטיפול
‫וכמובן לשתף את הציבור ‫במצבו הקשה של ראש הממשלה.
‫סליחה? -כן?
‫אני מצטערת שאני מפריעה לך. ‫-את לא מפריעה.
‫כן, אבל בעקבות הדברים הקשים ‫והחשובים כמובן שאת מעלה כאן,
‫מעניין אותי לדעת ‫אם יש בעולם עוד מנהיגים
‫שיש להם בעיות נפשיות ‫כל כך גדולות.
‫לצערנו, כן, כן, בוודאי,
‫בוודאי שיש עוד מנהיגים כאלה.
‫היטלר יימח שמו וזכרו,
‫הוא היה בעל אישיות סכיזואידית.
‫וגם היום יש כאלה, ורבים.
‫אני צפיתי באישיותו ‫של רבין בתקשורת,
‫צפיתי בהרבה מאוד חומרים ‫כדי להגיע לאבחנה הזאת ולדייק בה.
‫הסימפטומים מדברים בעד עצמם.
‫זה גלוי לעין.
‫הניתוק,
‫חוסר היכולת למצוא ‫את הדרכים להתבטא,
‫חיפוש אחרי מילים, מושגים.
‫הטנדנציה החוזרת ונשנית ‫להשתמש במושג "אני"
‫המעידה כמובן ‫על מגלומניה מסוימת.
‫בוודאי.
‫העיוותים בפנים, ‫התנועות המוזרות,
‫אי השקט.
‫ומעל הכול,
‫הביטחון המוחלט ‫במציאות מעוותת פרי דמיונו
‫ואיבוד מוחלט של יכולת השיפוט.
‫כל הסממנים האלה מעידים ‫באופן ברור וחד-משמעי
‫שיצחק רבין הוא סכיזואיד.
‫לא יעלה על הדעת ‫שאנחנו נפקיר את המדינה,
‫ניתן אמון ואת ההגה בידיו של אדם ‫שסובל מפתולוגיה כזו.
‫אנחנו נתייחס לחתימה ‫על הסכמי אוסלו
‫כפי שהתייחסו בצרפת הכבושה ‫לשיתוף פעולה עם הנאצים.
‫תסלחו לי, ‫אני באמת מתנצלת, אבל...
‫אלה עובדות קשות מנשוא.
‫זו בגידה, תקשיב לי, ‫צריך לתת את המסר עוד הפעם.
‫זו בגידה, זו בגידה ולא מן הנמנע ‫שיום יבוא ורבין יועמד לדין
‫כמו שאתה מועמד לדין
‫ומעתה יש להצמיד את התואר בוגד ‫לשמו של רבין דרך קבע.
‫חברים, חברים, חברים... ‫-אבל אתה ממתן אותו, צריך...
‫חברים, חברים, ‫צריך להיות מעשיים.
‫הפעם צריך להבין ‫שיצחק רבין ושמעון פרס
‫הצטרפו לכת השטן.
‫אתה לא יכול לצאת ‫עם מסר כזה לכל הציבור.
‫תנו לו לסיים, שנייה.
‫עו"ד אורות, ‫קראי בבקשה לעד הבא.
‫שב בבקשה.
‫בבקשה מסור את שמך, ‫מספר תעודת זהות.
‫השם נועם קדם, ‫תעודת זהות 024406001,
‫מרחוב שרת 86 בתל אביב.
‫מר קדם, עליי להזהירך ‫שעליך לומר את האמת,
‫את כל האמת ‫ואך ורק את האמת,
‫שאם לא תעשה כן, ‫אתה צפוי לעונשים הקבועים בחוק.
‫מר קדם, ‫מה אתה עושה היום?
‫בהסמכתי המקצועית ‫אני עורך דין,
‫בעיסוק שלי ‫אני בעל 50 אחוז מניות
‫מחברה קטנה ומסוימת ‫בתחילת דרכה.
‫אני גם בין המקימים ‫של עמותת "דור שלום",
‫קיצור לדור שלם דורש שלום, ‫עמותה שקמה מיד לאחר הרצח.
‫מה היו מעשיך בעצרת?
‫עשינו את דרכנו לכיוון המדרגות,
‫שם קיווינו אולי לתפוס ‫מבט חטוף ביצחק רבין.
‫היינו מאוד נרגשים מאומץ הלב שלו ‫להמשיך בתהליך השלום
‫למרות ההתקפות הנבזיות ‫מצד הימין הפשיסטי.
‫אני מבקש שתתרכז בבקשה ‫בעצרת עצמה.
‫אתה זוכר שלב מסוים ‫שהציבו שם גדרות?
‫גם במהלך הזמן שחיכינו ‫לשמעון פרס ויצחק רבין
‫אז הייתה שיחה ביני לבין חברתי
‫בדיוק סביב הנושא הזה ‫של האבטחה
‫וכל מה שהיה שם
‫כי היה מאוד מאוד מוזר.
‫מוזר? באיזה מובן?
‫אולי תרצה לפרט? ‫-כן, אני אפרט בהחלט.
‫קודם כול איך שהגענו, לא היה שם ‫שום סדר ושום יד מכוונת.
‫עמד שם פקד במדים של היס"מ, ‫מדים של המשטרה,
‫חילק הוראות לשוטרים שלו: ‫אתה תעמוד כאן, תעשה ככה,
‫וזה אני מתכוון לכל השיטות ‫החפיפניקיות האלה
‫שבסוף גורמות לאבידות.
‫הוא עמד וככה אמר שלום ‫לחברים שלו שבדיוק הגיעו,
‫מה נשמע, מה שלומך, ‫שוחחו איתו.
‫תוכל להצביע לנו ‫בדיוק איפה זה היה?
‫אם יש לכם איזשהו תרשים, ‫אז כן. -כן.
‫סיגל, תוכלי להראות לנו ‫תרשים של הכיכר?
‫עוד מעט יהיה תרשים ‫ותוכל להצביע במדויק.
‫בבקשה, תיגש.
‫פה היה מחסום ‫שהיה ניצב למדרגות.
‫אחר כך היו עוד שניים, שלושה ‫מחסומים כאלה
‫שבעצם נמשכו עד כביש החניה, ‫היציאה מהחניה.
‫אני עמדתי, כאילו אחרי שכבר הגיעו ‫המחסומים כששמו אותם,
‫אז אני עמדתי מאחורי המחסום ‫הכי קרוב לכביש היציאה מהחניה.
‫הייתי האחרון בשורה ששמעון פרס ‫כשהוא ירד ללחוץ ידיים.
‫האדם האחרון שהוא לחץ לו יד
‫לפני שהוא הלך ‫מאחורי הוולוו שלו הייתי אני.
‫אז הסתובבתם חופשי?
‫הסתובבנו חופשי ‫פחות או יותר, כן,
‫כשמדי פעם היה שוטר שאמר לנו ‫חבר'ה, חבר'ה, תזוזו אחורה.
‫אותו שוטר זה בדיוק היה זה ‫שאחר כך חילק את ההוראות
‫לשוטרים של היס"מ.
‫אתה ראית מה קרה שם ‫על הגג?
‫אנשים עמדו שם חופשי ‫ואני גם אמרתי לחברה שלי
‫שאם מישהו רוצה לצלוף משם,
‫אין שום בעיה והוא יכול ‫לעשות את זה ממש בקלות.
‫מעבר לזה מה שהפריע לי ‫זה שגם הפינה של גן העיר,
‫לא היה שם אף אחד ‫חוץ מאיש מג"ב אחד.
‫תגידו, זה באמת נראה לכם הגיוני ‫שאני, משתתף פשוט בעצרת,
‫צריך לספק לכם ‫את כל האינפורמציה הזאת?
‫מה, אין אף אחד מכל הארגונים ‫האלה שטוענים שהם לביטחוננו
‫שיש לו תשובות?
‫מה קורה פה בדיוק?
‫תמסור לנו בבקשה את שמך, ‫מספרך ותפקידך.
‫שמי יולזרי רפאל, ‫אני רב פקד במשטרת ישראל,
‫מפקד יס"מ איילון.
‫מספרי האישי 567776.
‫מחובתי להזהיר אותך ‫שאתה חייב לומר את האמת,
‫את כל האמת ואך ורק את האמת. ‫-כן, אדוני.
‫אחרת אתה צפוי לעונשים ‫הקבועים בחוק.
‫אני מבקש שתתייחס בבקשה ‫לעצרת ב-4 בנובמבר.
‫מה היה תפקידך אז?
‫אני הייתי ת"פ ‫סגן מפקד יס"מ ירקון,
‫עתודה על הבמה ‫בפאה הדרום מערבית.
‫עכשיו אתה הגעת באיזו שעה?
‫אם אני זוכר נכון, ‫בסביבות ארבע וחצי.
‫16:30? -כן, הגעתי בארבע וחצי... ‫-‏16:30.
‫וישר עליתי לתדריך ראשון ‫ואחרי חצי שעה, שעה,
‫התבקשתי לעבות את האזור ‫של הגג של גן העיר.
‫לעבות? -כן. -מה זה לעבות? ‫היה שם מישהו?
‫לא, לא היה שם אף אחד.
‫הוא ביקש ממני להציב שם ‫שני אנשים וזאת עשיתי
‫ועיביתי בעוד מספר אנשים ‫כולל אותי, שהיינו במקום.
‫היו אנשים בתוך החניון? ‫-היו אנשים בתוך החניון.
‫היו הרבה מאוד אנשים ‫בתוך החניון.
‫היו כל מיני אנשי ביטחון על אזרחי, ‫היו נהגים של כל מיני רכבים.
‫מלא אנשים עם אוכל,
‫מלא אנשים עם טסים של אוכל ‫שעלו וירדו
‫ובעיקרון כל מי שלא היה צריך ‫להיות שם, אנחנו פינינו אותו.
‫האם עשיתם ביקורת כלשהי ‫מי האנשים שבתוך החניון?
‫לא אלה שמעבר לגדר.
‫היה איזה שב"כניק אחד ‫שאמר לנו להוציא את האנשים.
‫אז בעצם כל מי שבדקנו אותו ‫ולא היה לו איזשהו אישור,
‫אז הוצאנו אותו.
‫הגיעו גם עוד אנשים ‫גם מכיוון מערב
‫ואותו שב"כניק הסב את תשומת לבי ‫שאנשים נכנסים בנקודה הזאת
‫ואני שלחתי לשם ‫שני שוטרים מיס"מ ירקון
‫ומאותו רגע הכניסה משם ‫הופסקה כמעט לחלוטין.
‫אני לא יכול להגיד לך ‫שהמקום היה סגור לחלוטין,
‫אבל אני יכול להגיד ש... -אני ‫מבקש שתחזור בבקשה למקום.
‫שכל אחד שהשב"כניק ‫אמר לנו להוציא אותו...
‫כן, אבל תחזור למקום בבקשה.
‫אנחנו הוצאנו אותו, ‫וזה כבר באחריות השב"כ.
‫זה באחריות השב"כ.
‫כן, אבל שם סמכתם על דעתו. ‫-כמובן.
‫אבל האם בדקתם גם אתם? ‫המשטרה?
‫אתם רואים בן אדם נניח עומד שם, ‫נשען על רכב.
‫מישהו ניגש, שואל אותו מי אתה? ‫מה אתה עושה כאן?
‫אני רוצה שיהיה ברור.
‫העבודה שהשוטרים עשו, ‫שאנחנו המשטרה עשינו באותו יום...
‫אני מבקש ממך, ‫תחזור בבקשה למקום. -כן.
‫אנחנו באותו יום, המשטרה ‫אנחנו עבדנו קשה מאוד.
‫אנחנו עמלנו על הגדר, ‫זאת הייתה ממש מלחמה.
‫אנחנו ממש בכוח... ‫-תן לי רגע לעזור לך.
‫בכוח אנחנו השארנו את המסגרת ‫באותה מסגרת.
‫תגדיר לנו בדיוק ‫מה הייתה המשימה שלך.
‫לעבות את המערך כדי שלא ייכנסו ‫אנשים מבחוץ פנימה,
‫כלומר מאבן גבירול פנימה.
‫ואת זה עשינו.
‫לא נאמר לי לעשות ‫את המקום סטרילי,
‫אם לזה אתה מתכוון.
‫לא, לא, לא, לא סטרילי, ‫אבל אני שואל,
‫האם מישהו אמר לך פרט לפיקוד ‫על המשטרה שנמצאת על הגדר,
‫מישהו אמר לך לבדוק ‫מי האנשים שבאזור החניה?
‫לא נעים לי להדגיש,
‫אבל לי באופן אישי ‫לא נאמר שום דבר
‫על להפוך את המקום לסטרילי, כן?
‫אבל ברור היה שאנשים ‫שלא צריכים להיות שם,
‫שצריך להוציא אותם
‫או שהשב"כניק אמר לנו ‫למעט אנשים שמאושרים לך.
‫מדבריך אני יכול להסיק ‫שאתה עמדת לרשות השב"כ.
‫בכל משימה שייתן לנו, כמובן.
‫מאותו רגע אפשר גם להגיד ‫שהמקום היה סגור כמעט לחלוטין.
‫לא הייתה כניסה ‫לא ממערב ולא ממזרח,
‫פרט לאנשים מאושרים ‫שאכן בדקנו והם נכנסו.
‫פרט לאנשים מאושרים ‫כמו הרוצח למשל?
‫לא... הרוצח לא.
‫אני לא זוכר כניסה או יציאה ‫של אותו בחור.
‫לא, כי הוא כבר היה שם.
‫סליחה, האם אדוני ‫מדבר בציניות? -לא.
‫הוא כבר היה שם.
‫הוא היה שם.
‫סליחה, אדוני, אבל הנימה ‫הצינית הזאת לא מתאימה.
‫תמשיך בבקשה ותיצמד לעובדות.
‫הוא היה שם במקום ‫ואתם לא פיניתם אותו.
‫זאת העובדה, ‫אבל ההשלכה הצינית שאתה...
‫סליחה, סליחה, בלי תארים.
‫אני שואל אותך, הוא היה שם במקום ‫ואתם לא פיניתם אותו?
‫אם אתה... אם אדוני ‫מציג את זה בצורה הזאת,
‫אז אני עונה באותה צורה. ‫-בבקשה. -כן?
‫אני לא... ייתכן, ייתכן והוא היה שם ‫ואני לא יודע.
‫עו"ד אורות, תסכמי בבקשה ‫בשני משפטים את העדות.
‫המשימה של רב פקד יולזרי רפאל ‫הייתה לעבות את המערך
‫כדי לא לאפשר תנועה ‫של האנשים מבחוץ פנימה,
‫כלומר מאבן גבירול פנימה.
‫האזור לא הוגדר בתור סטרילי.
‫לא נאמר לו בצורה חד-משמעית ‫לפנות את המקום,
‫אבל זה היה ברור ‫שאנשים שאין להם אישור
‫או שהשב"כ אומר ‫שהם לא צריכים להיות שם,
‫ברור היה שצריך ‫להוציא אותם משם.
‫אני מודה לך. -אני מודה לכם. ‫תודה רבה.
‫קודם כול איך אתה מרגיש? ‫-לא יודע, אני מרגיש...
‫אני לא יודע ‫אם לצחוק או לבכות.
‫דמתי מנחם, ‫תעודת זהות 1027143,
‫אני בתפקיד נהג ראש הממשלה ‫במשרד ראש הממשלה.
‫אתה נהג יחידי? ‫יש לכם תורנות? מחליפים?
‫בדרך כלל עובדים עם ראש ‫הממשלה שני נהגים צמודים.
‫אנחנו מתחלפים בשעות ‫שאנחנו קובעים לעצמנו.
‫תאר לנו בבקשה את פעולותיך ‫עד להגעתו של ראש הממשלה.
‫ניגשתי לרכב והמתנתי ברכב.
‫איך שאני ממתין ברכב, ‫יורד שר החוץ דאז שמעון פרס,
‫שואל אותי מתי מגיע ‫ראש הממשלה.
‫אז אמרתי לו: ‫יגיע עוד כמה שניות.
‫הוא אמר: אני אמתין.
‫המתין.
‫אחר כך הוא אמר: ‫טוב, אני עוזב את המקום.
‫אני עמדתי ליד הדלת.
‫לאחר מכן יורד ראש הממשלה.
‫זאת אומרת הוא יורד, ‫הוא הגיע איזה...
‫איזה חצי מטר מהמכונית ‫לדלת שלי
‫וגברת רבין עמדה מאחוריו.
‫עכשיו אני למעשה ‫הייתי ערוך לגברת רבין,
‫לא לראש הממשלה ‫לפתוח את הדלת
‫כי ראש הממשלה ‫יוצא מהדלת השנייה.
‫אני ראיתי את הגברת מאחוריו, ‫פתחתי את הדלת
‫וכשראש הממשלה ‫הגיע לדלת שלי וזה איזה...
‫איזה חצי מטר מהדלת ‫ואני בזווית כזאת,
‫הוא בא מפה, המתנקש.
‫אני שומע פתאום פיצוץ.
‫הסתובבתי במהירות, ‫ראיתי שהוא יורה בצורה כזאת
‫וצועק סתם, סתם, סתם.
‫אז אני נכנסתי לרכב ‫ואיך שאני נכנסתי לרכב,
‫זאת אומרת הייתי ‫כבר מוכן ברכב,
‫ראש החוליה יורם הכניס אותו פנימה ‫ואמר לי תיסע.
‫האור הכחול ששמתם, ‫שמתם אותו מהבהב?
‫באוטו? -כן, כן, באוטו.
‫קבוע באוטו שלנו, כן.
‫עכשיו אני לא יודע אם הוא פעל.
‫אני נכנסתי לרכב, הפעלתי ‫את הסירנה ויצאתי בדהרה.
‫עכשיו אם הוא פעל? ‫אני יודע שהסירנה שלי פעלה.
‫עכשיו זה לא היה לי נוח ‫להתעסק בכפתורים האלה,
‫אז אני נכנסתי פנימה ו... ‫בית חולים.
‫אמרו לך מראש איזה ציר יהיה ‫ציר פינוי לבית חולים בשעת חירום?
‫בדרך כלל, כבוד השופט, ‫תמיד אומרים לי.
‫משום מה שכחו לומר לי.
‫זאת אומרת לא אמרו לי ‫את דרך המילוט הזאת.
‫מי אומר לך בדרך כלל?
‫המפקד, ראש החוליה וכל הצוות ‫אם זה אירוע כזה גדול.
‫מה היה בבית החולים? ‫הייתה קבלה מיידית?
‫לא, בבית החולים ‫אף אחד לא ציפה לי.
‫זאת אומרת כשהגעתי לבית החולים ‫אני החניתי את הרכב בכניסה,
‫יצאתי מהדלת במהירות.
‫היה איזה מאבטח ‫של בית חולים שם
‫אז אני צעקתי לו ‫בצעקות היסטריות,
‫אני מבקש שתביא לי אלונקה,
‫והוא באמת עשה את זה מהר.
‫הוא הביא לי את האלונקה, ‫אני לקחתי את ראש הממשלה בגב,
‫יורם לקח אותו בראש.
‫אני ביקשתי מהשוטר ‫שיעזור לנו מאחורה.
‫שמנו אותו על האלונקה ‫ואז רצנו לחדר הטראומה.
‫כמה זמן נמשכה הדרך ‫בין כיכר מלכי ישראל לבית החולים?
‫אני מעריך כ...
‫דקה וחצי. ‫דקה, דקה וחצי.
‫עם כל העיכוב עם השוטר והכול, ‫דקה וחצי, זאת הערכתי.
‫לפי תיקי בית החולים,
‫ראש הממשלה הגיע לבית החולים ‫בשעה 21:55,
‫דהיינו שמונה דקות לאחר היריות ‫לדרך של 500 מטר.
‫לי זה היה נראה כדקה וחצי.
‫תודה רבה.
‫ב-4 בנובמבר 1995 אני הייתי ‫המאבטח האישי של ראש הממשלה.
‫היו שבעה מאבטחים בצוות,
‫סך הכול באירוע היו 20 מאבטחים.
‫תגביר בבקשה את קולך.
‫אני הייתי מפקד הצוות, הולך בצמוד. ‫-למיקרופון בבקשה.
‫היה אחד מלפנים, היה אחד מאחור ‫ברמה התיאורטית
‫ועוד אחד שהצטרף אלינו ‫מצד שמאל.
‫איך נערכתם לאחר העצרת?
‫עם סיום העצרת ירדנו במדרגות ‫לכיוון הקהל,
‫כאשר הקהל היה מצד ימין.
‫אני חשבתי שהמטרה הייתה ‫ללכת ללחוץ ידיים
‫אל הקהל מעבר לגידור,
‫כאשר לפתע, בצורה פתאומית, ‫הוא פנה שמאלה לעבר הרכב.
‫בשלב הזה אני הייתי ‫מאחורי ראש הממשלה,
‫לא לגמרי באותו קו.
‫באיזה מרחק?
‫חצי מטר בערך.
‫המשך.
‫כשפנינו שמאלה לעבר הרכב,
‫עמדנו מול הדלת האחורית ‫שמאחורי הנהג,
‫אני שמעתי ירייה ‫מכיוון אחור ושמאל.
‫חיבקתי את ראש הממשלה ‫והתחלנו ליפול כלפי מטה.
‫לא זיהיתי את היורה.
‫לא זיהיתי שיש תקלה בנשק ‫או שהשתלטו על היורה...
‫וזה לא עניין אותי באותו זמן.
‫ראש הממשלה ‫לאחר הירי היה חי.
‫לא רק שהוא היה חי, ‫הוא זה שעזר לי לקום.
‫ואני לתומי חשבתי ‫שהתפקיד שהתאמנתם עליו
‫היה להגן על ראש הממשלה,
‫אפילו להיהרג במקומו,
‫ובוודאי להרוג את הרוצח.
‫אתה מוזמן להמשיך.
‫בשלב הזה אנחנו קפצנו ‫לתוך הרכב.
‫בהסתכלות לאחור ‫אני קצת מופתע שבן אדם בגילו
‫יכל לקפוץ קפיצה כזאת.
‫אנחנו קפצנו לתוך הרכב כשראש ‫הממשלה על המושב האחורי
‫ואני בין המושבים.
‫הרגליים שלו יצאו קצת החוצה, ‫אני הכנסתי לו את הרגליים פנימה
‫ואמרתי לדמתי לזוז.
‫במשטרה בליל הרצח,
‫ב-5.11 בשעה 1:07 בלילה,
‫אמרת: "הרמתי את ראש הממשלה ‫ודחפתי אותו לתוך הרכב", נכון?
‫במשפטו של יגאל עמיר ‫נתת עדות שונה לחלוטין לאחר הירי.
‫אני מצטט.
‫אמרת: "דיברתי עם ראש הממשלה, ‫תפסתי אותו מהכתפיים,
‫"אמרתי לו אתה נשמע רק לי ‫ולא לאף אחד אחר.
‫"זה היה בצעקה".
‫אמרת לפי הרישומים שבידינו:
‫"דיר באלק, רק לי אתה שומע. ‫חזרתי על כך מספר פעמים".
‫אני ממשיך לצטט אותך:
‫"יש קטע לא זכור לי ואני מוצא אותנו ‫אחד על השני ברכב".
‫יש הרבה סתירות בעדות שלך.
‫אני כיסיתי אותו בזרועותיי ‫מצד ימין...
‫אבל הרוצח בא מצד שמאל.
‫לדבריך, ההחלטה לפנות ‫את ראש הממשלה
‫במכונית לבית החולים ‫הייתה מתאימה?
‫אני חושב שכן.
‫בנסיבות האלה חשוב לפנות ‫את הפצוע כמה שיותר מהר.
‫מה היה קורה אם היו משתמשים ‫במסדרונות הפינוי
‫ואם הדרך בה הנהג נסע ‫הייתה יותר פנויה?
‫אני לא יכול לענות ‫על שאלה כזאת.
‫העובדה שראש הממשלה ‫הגיע לבית החולים מת
‫ואנחנו הצלחנו ‫להחזיר לו את הדופק
‫מעלה את השאלה מה היה קורה אם ‫הוא היה מגיע שתי דקות קודם לכן.
‫זאת שאלה ‫שאי אפשר לענות עליה.
‫זה ברור שהפציעה שלו הייתה קשה ‫והוא לא היה שורד אותה,
‫אבל השאלה הזאת נשארת פתוחה ‫ואין מי שישיב עליה.
‫תאר בפנינו, ‫אני מבקש בפירוט,
‫את הפציעות שמהן סבל ‫ראש הממשלה בעת הגעתו.
‫פגיעת כדור ליד עמוד השדרה ‫עם פגיעה בעמוד השדרה.
‫בשלב הזה לא יכולנו להעריך ‫את הפגיעה בחוט השדרה עצמו.
‫פגיעות נוספות ‫מסכין או כדור רגיל,
‫חור בגב שריטש את הטחול, ‫הריאה השמאלית,
‫עבר ליד הלב ‫וחתך את אבי העורקים,
‫מה שגרם לדימום.
‫זה מה שקורה בפגיעות כאלה ‫בדרך כלל.
‫אבל הוא לא מת מהדימום.
‫המנגנון שגרם בסופו של דבר ‫לאובדן ההכרה ולמוות עצמו
‫הוא חזה אוויר, כניסת אוויר.
‫כשאנחנו נושמים נכנס אוויר ‫אל חלל הריאות.
‫בשל הפגיעה, האוויר נכנס ‫לחלל שבין הריאה לחזה
‫ונוצר שם לחץ, ‫תופעה של שסתום.
‫ככל שהוא נשם יותר, ‫הלחץ גדל.
‫הותקן נקז והדופק חזר,
‫אבל הנזק למוח היה בלתי הפיך.
‫האוויר נכנס לפציעה ‫באבי העורקים
‫והלב התחיל לשלוח למוח ‫אוויר במקום דם.
‫בשלב הזה המצב קטלני.
‫אני מודה לך. ‫-תודה.
‫אנא הצג את עצמך לפני הוועדה.
‫בשירות אני מכונה י"ש, ‫היחידה לאבטחת אישים.
‫מתי נודע לך לראשונה ‫על קיום העצרת?
‫ראש ענף המבצעים ‫ביחידה לאבטחת אישים
‫פנה אליי ב-25 באוקטובר 1995
‫וקבע שאני אהיה אחראי ‫לאבטחת האירוע,
‫שישה ימים לפני הרצח.
‫מתי התחלת לתאם את האירוע?
‫ב-31 באוקטובר 95' נערך סיור ‫בוקר ראשוני עם גורמי המשטרה.
‫לא נערך סיור ‫של בדיקת תנאי השטח
‫לרבות עוצמת התאורה ‫בתנאי אמת בשעות לילה? -לא.
‫קוצר הזמן הזה לדעתך ‫פגע ביכולת התכנונית? -כן.
‫ארבעה ימים בלבד לפני מועד ‫העצרת היה לטעמי מאוחר מדי...
‫לנוכח גודל האירוע וזהות ‫המאובטחים שעמדו להשתתף בו
‫וכן מבחינת המעורבות באירוע, ‫לחיות את השטח.
‫אם היינו חוזרים במתכונת הזמן
‫והיו מוסיפים לך ‫עוד שבועיים, שלושה,
‫מה היית עושה?
‫מה הייתי עושה אחרת?
‫הייתי נכנס לזה ‫מהקטע ההתחלתי
‫הן בשל מספר המשתתפים ‫והן בשל מורכבות האירוע
‫והתפרשותו על שטח פתוח ‫ורחב ידיים
‫שדרכי הגישה אליו לא מעטות.
‫האם קיבלתם מהמשטרה הערות
‫על הסיכום של הסיור המשותף ‫שהיה לכם? -לא.
‫אמרת שהיה לכם סיור ראשוני. ‫היו לכם עוד סיורים?
‫לא, זה מה שהספקנו לעשות ‫בזמן הקצר שהיה לנו.
‫אבל בדקתם ‫את פקודות המשטרה?
‫אנחנו מצדנו לא בדקנו ‫את נוסח פקודות המשטרה,
‫אך בבירור נדרש מהשוטרים
‫סינון בעין של הנכנסים לשטח,
‫כלומר איתור חשודים ‫ותשאול ראשוני.
‫אם אני מבין נכון את מה ‫שאתה מספר לנו עכשיו,
‫אם היית רוצה לדייק ‫היית צריך לומר:
‫אנחנו ביקשנו מהמשטרה ‫לתשאל טיפוסים חשודים.
‫כך אדם מקבל את הרושם שמי ‫שרוצה לעבור דרך המחסום הזה
‫כמו שדורשים מהמכונית ‫את הפתק עם המשטרה,
‫שוטר היה צריך לשאול אותו ‫מי אתה, לאן אתה הולך.
‫ככה יוצא מזה, לא?
‫אני לא ביקשתי ‫כזה דבר מהמשטרה.
‫ראש קטן.
‫אני מצטער, אדוני, ‫שזה הרושם שהתקבל כאן.
‫אתה ביקשת משהו אחר? ערכת ‫עוד איזה תיאום עם המשטרה?
‫אדוני, הדרישות שלנו ‫היו מאוד מאוד ברורות.
‫תשאול ראשוני וסינון בעין. ‫זה מה שעושים במקרים כאלה.
‫אדוני, אני רוצה להזכיר ‫שאני קיבלתי את התפקיד הזה
‫מספר ימים לפני האירוע.
‫עשיתי את כל מה שניתן לעשות ‫וכל מה שצריך לעשות
‫במידת היכולת שלי בזמן הנתון.
‫אני סיימתי.
‫יכול מאוד להיות שהמשטרה ‫לא עשתה לגמרי את תפקידה
‫וכדאי לבדוק את זה.
‫אני מודה לך.
‫העדה הבאה, ‫גברת שרה אליאש,
‫ביקשה ביוזמתה ‫להופיע בפני הוועדה.
‫זוהי כבר העדה השנייה ‫אחרי הרב בני אלון
‫שמבקשת ביוזמתה ‫להופיע בפני הוועדה.
‫אני לא מבין מה זה שייך ‫למנדט שקיבלה הוועדה
‫לחקור את הכשלים האופרטיביים ‫שהובילו לרצח ראש הממשלה.
‫בוקר טוב. -בוקר טוב.
‫תמסרי בבקשה לוועדה את שמך,
‫את תעודת הזהות ותפקידך ‫למיקרופון.
‫שרה אליאש, ‫תעודת זהות 10256801.
‫אני מנהלת בית ספר ‫לבנות בקדומים, אולפנת להבה.
‫מחובתי להזהיר אותך ‫שאת חייבת לומר את האמת,
‫את כל האמת ‫ואך ורק את האמת
‫אחרת את תהיי צפויה ‫לעונשים הקבועים בחוק.
‫אז תוכלי בבקשה לספר לנו ‫מדוע פנית לוועדה?
‫כשפורסם השם ‫של אבישי רביב בעיתון,
‫אני כמנהלת בית ספר ‫מאוד נבהלתי
‫מפני שהמחשבה שמאחורי בן אדם ‫שבעצם הסית
‫ואמר דברי הסתה ליד ילדות ‫שהן בעצם קטינות
‫ושאי אפשר לדעת ‫איך זה השפיע עליהן,
‫שבעצם מאחוריו עומד ‫גוף ממלכתי,
‫הדבר הזה הסעיר אותי מאוד.
‫אני באמת פניתי לאותן ילדות
‫כדי להבין מה בדיוק הדברים ‫שנאמרו לאותן ילדות
‫ששמעתי מהן בפעם הראשונה.
‫והן פשוט הכירו אותם ‫בצורה קרובה.
‫לא ממש קרובה, ‫אבל הכירו אותם בשמותיהם.
‫ברשותכם, אני רוצה לצטט ‫כמה מהדברים שנאמרו
‫בצורה קצת יותר ברורה.
‫בנות כמה הילדות?
‫אלה ילדות שהן היום בכיתה ט'. ‫זה אומר 14 בערך.
‫זה לא כל הילדות, ‫היו שם גם ילדות בנות 14, 15, 16
‫שהיו נוסעות לשבתות...
‫לא ילדות, נערות. ‫-נערות אפשר לומר, כן.
‫הנערות האלה נסעו לשבתות ‫מהיישובים שלהן באופן עצמאי
‫הרבה פעמים סתם כך.
‫מה התאריכים? ‫מתי היו הדברים האלה?
‫מדובר בשתי שבתות.
‫השבת של הכ"ו בניסן, פרשת קורח, ‫כך נמסר לי מהבנות,
‫והשבת של ג' בתמוז, פרשת חוקות ‫אם אני לא טועה, כן.
‫בשנת 95'? השנה? ‫-כן, כן, בקיץ הזה.
‫אפשר?
‫אחת הבנות אמרה לי:
‫"נכנסתי לחדר שבו היו ככניקים". ‫זה כלשונה.
‫"אבישי רביב אמר שכל הממשלה ‫חל עליה דין רודף
‫"ושצריך להרוג ‫את כל הערבים במדינה
‫"ושצריך לפוצץ את כל הממשלה".
‫הדברים נאמרו בנוכחות יגאל עמיר, ‫כשחלק היו שם גם סטודנטים.
‫בכל אופן התלמידות אמרו ‫שהן ניסו להתווכח,
‫אז אבישי רביב אמר ‫ש"צריך להרוג את הערבים
‫"ושצריך לירות בחיילים ‫שיבואו לפנות.
‫"צריך לירות בהם ברגליים".
‫הבת הזאת אמרה לי: ‫"כששמעתי את זה נכנסתי להלם".
‫היא כמובן ניסתה להגיד ‫שביחס לחיילים בכל מקרה
‫אי אפשר לפגוע בהם
‫ושאי אפשר להרוג ‫את כל הערבים,
‫צריך למצוא איזשהו טיפול אחר.
‫אז אחר כך אנחנו כמובן ‫הגענו למסקנה
‫שהבן אדם הזה צריך... ‫הכוונה לאבישי רביב,
‫צריך לו... ‫איזשהו טיפול.
‫סליחה. -כן?
‫מזי, תלווי אותה בבקשה לארכיון.
‫מה קרה? -את צריכה לצאת לארכיון ‫לכמה דקות. -אה... בסדר.
‫אני יכולה להשאיר את התיק?
‫סליחה, מה? ‫-זה חומר מסווג.
‫אנחנו קיבלנו כמה הודעות מהש"ב ‫שהם דורשים וחוזרים ודורשים
‫שכל הפרק שעוסק באבישי רביב ‫יישאר חסוי.
‫אני מביא את זה לשיקול דעתכם
‫שצריך להגביל כמה שיותר ‫את הנושא של אבישי רביב.
‫או.קיי, פלוגה ה' אחריי.
‫אני מבקש אתכם ‫להתפנות מכאן עכשיו.
‫שלום, המפקד, מה שלומך? ‫-קדימה. שלומי טוב.
‫להתפנות מכאן עכשיו.
‫באיזו זכות אתם מפנים אותנו ‫מכאן? אני רוצה להגיד לך משהו.
‫היה פה קצין יותר בכיר ממך. ‫-אני מבקש ממך...
‫אלוף בדימוס בא לפה, ‫ישב פה עם הרגליים על השולחן.
‫אני מבקש מכם להתפנות ‫או שאני אפנה אתכם בכוח.
‫אמר לנו: באיזו זכות ‫אתם יושבים כאן?
‫אני אמרתי לו: בזכות הצו האלוהי ‫אנחנו יושבים כאן.
‫אני אגיד לך מה, הבן שלך גם ‫יעשה פה מילואים על הגבעה הזאת
‫כי אנחנו נהיה פה...
‫אתם לא קובעים שום דבר! ‫לא נתפנה! אל תתפנו!
‫תוריד את הידיים! אתה לא מתבייש? ‫תוריד את הכיפה!
‫תוריד את הכיפה! תתבייש לך. ‫אתם יהודים אתם?
‫אנחנו יהודים!
‫תתבייש, תוריד את המדים. ‫תוריד את המדים, תתבייש לך!
‫יגאל עמיר! יגאל!
‫מתי בא לך הרעיון ‫לירות בראש הממשלה?
‫מהסכם אוסלו א'.
‫הגעתי למסקנה שהדרך היחידה ‫להפסיק את הפעילות ההרסנית
‫היא על ידי הורדתו ‫של ראש הממשלה.
‫הורדתו יכולה להתבצע ‫בהרבה אפשרויות, ניסיתי אותן,
‫והגעתי למסקנה שהדרך היחידה ‫היא על ידי פציעתו,
‫שיפסיק לתפקד כראש ממשלה.
‫ואם גם זה לא ניתן לעשות
‫ואין אפשרות בידי לשתק אותו ‫ככה שיפסיק לתפקד,
‫אז גם המוות.
‫כתוב בתנ"ך "לא תרצח", לא?
‫יש הסכם... יש ציווי יותר חשוב ‫מ"לא תרצח", זה הצלת נפש.
‫לפי התורה, אם יהודי מוסר את העם ‫שלו ואת המדינה שלו בידי האויב,
‫חובה להרוג אותו.
‫אתה יכול להפסיק להתנדנד? ‫שב ישר!
‫גם כשאתה הורג בזמן מלחמה ‫זה אקט שלילי,
‫אבל המטרה היא נעלה, ‫לכן מותר לך לעשות את זה.
‫הבא להורגך השכם להורגו.
‫מי קובע שזו דרך נעלה? ‫אתה?
‫אתה מחליט מה נעלה, ‫מה לא נעלה?
‫להרוג, לא להרוג?
‫אתה יודע מה זה בכלל ‫להציל נפש?
‫מי דפק לך את הראש ככה, ‫הרבנים?
‫אם עם שלם בוחר בבן אדם, ‫אתה מחליט שצריך להרוג אותו?
‫לא להורגו, לשתק אותו ‫מבחינה פוליטית,
‫שיפסיק לתפקד כראש ממשלה.
‫אבל יש חוקים בארץ, לא? ‫-החוק לא מעניין אותי.
‫אכפת לי רק מעם ישראל.
‫בוא, אני רוצה להגיד לך משהו ‫לגבי נעלה, לא נעלה.
‫אני מדבר איתך על הצלת נפש ‫בתוך תופת עצמה
‫ואני מדבר על אבא שלי ‫במלחמת העולם השנייה.
‫זאת הייתה תופת ממש.
‫הוא כבר היה שבוי בגרמניה ‫ואז הוא חזר למשפחה,
‫ברח וחזר,
‫והבריח את כל המשפחה ‫מעבר לגבול הרוסי
‫והרוסים אמרו לו ‫אתה יכול לקבל אזרחות,
‫אבל רק אתה בלבד, ‫המשפחה לא.
‫הוא ויתר על זה.
‫הוא ויתר וזאת הייתה ‫הצלת נפש איפה שהוא.
‫הוא לקח את כל המשפחה איתו
‫והוא החליט שהוא הולך לסיביר ‫כי זה היה התנאי,
‫או שאתה הולך לסיביר ‫או שאתה מצטרף אלינו.
‫הוא אמר: ‫לא, אני הולך איתם.
‫והוא ויתר, הקריב את עצמו
‫ואחר כך בסיביר הוא כבר ישב ‫חמש שנים בעבודת פרך,
‫וזה משהו נעלה.
‫זה בן אדם באמת ‫שלא שמר על התחת שלו
‫אלא ממש עשה משהו ‫בשביל המשפחה כולה, אתה מבין?
‫גם אני הקרבתי את עצמי. ‫-לא, אתה לא הקרבת שום דבר!
‫מה הקרבת מה?
‫אני הקרבתי את עצמי ‫בשביל עם ישראל.
‫רבין בשביל הרעיונות שלו ‫הוא מקריב את עם ישראל.
‫אני הקרבתי את עצמי ‫בשביל עם ישראל.
‫אתה שאלת אם עם ישראל ‫רוצה את ההקרבות שלך?
‫מה זה השחצנות הזאת?
‫כשיצאת מהבית, מהבית שלך, ‫ידעת לאן אתה הולך ולשם מה?
‫כשיצאתי מהבית לכיוון... לכיכר,
‫לא ידעתי שאני אצליח ‫להרוג את רבין.
‫אמרתי אם תהיה הזדמנות.
‫עמדתי שם וחיכיתי.
‫חיכיתי 50 דקות ביניהם ‫ואף אחד לא אמר שום דבר.
‫למה אתה מתכוון "ביניהם"? ‫בין מי למי?
‫בין השוטרים ושומרי הראש. ‫-בין השוטרים ושומרי הראש? -כן.
‫כשהגעתי באירוע לטווח של רבין ‫ראיתי מאחור שנוצר חור מסוים.
‫אז עשיתי פנייה, ‫עקפתי אדם ובאתי מהצד.
‫אני לא האמנתי ‫שאני אוכל להגיע לרמה
‫שאני אצליח לשלוח ‫את היד עד אליו.
‫זאת אומרת כשהתחלתי ללכת ‫התכוונתי לירות לו בראש,
‫אבל אז ראיתי שנוצר מרווח ‫ונכנסתי בפנים
‫ויריתי לו בגב, ‫לפס של החליפה.
‫אתה צעקת שהיו אלה כדורי סרק? ‫-למה שאני אעשה דבר כזה?
‫כדי לבלבל את המאבטחים ‫ולהרחיק אותם ממך.
‫רעיון מעניין, ‫אבל לא עשיתי את זה.
‫תמחק כבר את החיוך המחורבן הזה ‫מהפרצוף שלך.
‫שב ישר!
‫אתה מצטער או מתחרט ‫על המעשה שביצעת?
‫אני לא מתחרט על מה שעשיתי. ‫כל מה שעשיתי היה בלב שלם.
‫עשיתי מה שהרבה רצו לעשות ‫והגיע הזמן שהעם יתעורר.
‫האם אתה מגדיר את עצמך ‫כבן אדם שפוי? -אני שפוי.
‫נראה לך שאתה נורמלי? ‫-נורמלי לחלוטין.
‫או שאתה... ‫-נורמלי לחלוטין.
‫אתה זוכר את השיחה שלך ‫עם הרב טל?
‫מי אמר לכם שהייתה לי ‫שיחה עם הרב טל?
‫מתי פגשת אותו?
‫פגשתי אותו בלוויה ‫של ברוך גולדשטיין.
‫באתי אליו ושאלתי אותו.
‫אמרתי לו: מה זה? ‫מה, תראו איך רבין משתולל.
‫הוא מוסר את הכול, ‫אף אחד לא מדבר?
‫אז הוא אמר לי: ‫אין מה לעשות, גזירה משמים.
‫אמרתי לו: אין לו דין רודף? ‫אז הוא אמר לי: אני לא יודע.
‫הוא לא... הוא לא פוסק, ‫הוא לא יכול להגיד זה פסק משהו.
‫הוא לא מוסמך להגיד פסקים.
‫אמר לי: אני לא יודע ‫אם יש לו דין רודף.
‫אבל אחר כך הוא אמר לי: ‫זה מצווה, זה מצווה.
‫זה יספיק להיום.
‫גבירותיי ורבותיי, ראש הממשלה רבין ‫ימסור הצהרה בעברית ובאנגלית.
‫אני רוצה להבהיר,
‫אולי ניתן פרסום רב מדי ‫באמצעי התקשורת
‫כאילו שני נושאים ‫מרכזיים דרמטיים
‫עומדים להיות מוכרעים ‫בפגישה הזו בין ערפאת וביני:
‫השוטר על הגשר וההגדלה ‫היותר משמעותית של אזור יריחו.
‫אני חושב שלגופם של דברים ‫יותר מדי נעשה
‫לא רק בגללנו, ‫אולי בעיקר לא בגללנו,
‫בנושאים סימבוליים
‫ואת הבעיה המרכזית
‫של מה יקרה בעזה.
‫שלושת רבעי מיליון פלסטינאים, ‫מצוקה כלכלית,
‫לבנות מערכת שתקיים ‫את החוק והסדר הציבורי,
‫שתישא באחריות גם ‫לתחומי אחריותה הביטחוניים,
‫שתתחיל להיערך לפיתוח,
‫שקודם כול תחליף אותנו ‫בניהול העניין
‫כי ציינתי קודם,
‫24 אלף מקבלי משכורות יש היום ‫רק מצד המנהל האזרחי
‫באוכלוסייה העזתית.
‫מאחר ובעוד שבוע אנחנו עוזבים, ‫מי ישלם להם?
‫מי ערוך בכלל לשלם להם?
‫האם יש מערכת ‫שיכולה לקבל את האחריות?
‫אני בעבר התנגדתי מאוד ‫לנסיגה חד-צדדית מעזה
‫והסיבה הייתה קודם כול
‫שלא יוטל עלינו האשם
‫שעל ידי נסיגה כזאת יהיה כאוס,
‫הרג הדדי וכל מיני דברים ‫שיכולים לקרות
‫אם מחר נעזוב ‫באופן חד-צדדי את עזה.
‫אם לא יהיה גורם שיוכל לקבל עליו ‫אחריות ביטחונית מינימלית,
‫ואין כזה.
‫מי שיכול לקבל על עצמו ‫אחריות מינימלית
‫לצרכים חיוניים מיידיים בעזה,
‫אם לא ניתן חשמל, ‫אין חשמל בעזה.
‫אם לא נזרים מים, ‫אין מים בעזה.
‫אם לא נספק חמצן לבתי החולים, ‫אינני יודע מה יהיה בבתי החולים.
‫אם לא נספק תרופות ‫ואם הקיטוע יהיה חד...
‫יש פה בעצם הידרדרות מוחלטת
‫שמדיניות הממשלה ‫מביאה אותנו לתוכה.
‫היא מפקירה את הביטחון ‫לא רק של המתנחלים,
‫אלא גם של תושבי רעננה ‫שמפגינים פה לידי
‫והם מבינים שהברירה היא פשוטה:
‫או מדינה פלסטינית ‫במרחק של דקות ספורות מכאן,
‫שזו רק ההתחלה,
‫או אוטונומיה עם ביטחון ‫כפי שאנחנו מציעים,
‫וזאת הברירה שתעמוד בפני הציבור,
‫אני מקווה בבחירות ‫חדשות מוקדמות.
‫כנסת נכבדה,
‫ממשלה זו שנכנסה לתפקידה ‫לפני שנה ומעלה
‫החליטה לנסות ולשים קץ ‫למעגל המלחמות והטרור,
‫לנסות לבנות עולם חדש במדינה, ‫בבית, במשפחה,
‫שלא ידעו אפילו שנה אחת, ‫חודש אחד בחייהן,
‫שבו לא בכו אמהות על בניהן.
‫עינינו לא טחו ‫מראות את הסיכונים
‫ואנו נעשה את כל הדרוש ‫להפחית אותם למינימום.
‫עם זאת, אנו סבורים ‫כי הסיכונים הם מחושבים
‫ואין בהם כדי לפגוע.
‫אני קורא לכל חברי הבית
‫לתת לנו הזדמנות ‫למצות את הסיכוי הגדול הזה.
‫אתה לא מתבייש? ‫-לא, אני בן לפליטי שואה.
‫נכד לסבא וסבתא משני הצדדים ‫שלא ראיתי אותם מעולם
‫בגלל יודנראט ‫דוגמת הממשלה הזאת.
‫אני מרגיש טוב ובטוח ‫בקרב עם ישראל,
‫גם כשיש תופעות שליליות.
‫עברתי מספיק בשירותי הצבאי ‫לא לחשוש מדברים כאלה.
‫יש רקע של אלימות ‫מילולית ברחוב,
‫יש והאלימות המילולית ‫והאווירה סביבה
‫יוצרת הפרעות קולניות,
‫יוצרת גם אלימות בפועל.
‫אני חושב שהאלימות בפועל
‫מבוצעת על ידי שוליים ‫קיצוניים בלבד.
‫זה הסמל ואנשים הצליחו להוציא ‫את הסמל הזה מהמכונית
‫והסמל הוא סמל ומסמל ‫שכמו שאנחנו הגענו לסמל הזה,
‫אנחנו יכולים להגיע לרבין.
‫מר רבין, ‫איך אתה חש בימים האלה
‫שכמעט כל מגע שלך עם הציבור ‫הוא מלווה באבטחה כבדה?
‫יותר ויותר שוטרים ואנשי אבטחה ‫שחוצצים בינך לבין הציבור?
‫אני יודע שיש הסתה פרועה,
‫אלימות מילולית, ‫אלימות ברחוב הישראלי.
‫אם יש אלימות בכנסת, ‫אלימות מילולית, אלימות ברחוב,
‫יש אלימות בנהיגה.
‫ראיתי את ההפגנה בירושלים
‫שבה הופעתי בתמונה ‫של איש גסטאפו,
‫שראיתי חבר כנסת, ‫שר לשעבר של הליכוד,
‫דוד לוי, ‫מגורש על ידי ציבור מוסת.
‫ראיתי את האלימות ‫לפני הכנסת.
‫פנה אליי חבר הכנסת ‫ויו"ר הליכוד נתניהו
‫לפני שנסעתי לארצות הברית ‫לפגישה.
‫באתי הביתה ביום שישי ‫אחר הצהריים.
‫ראיתי הפגנה,
‫כתובות של הליכוד, ‫זעקות בוגד, רוצח.
‫אמרתי זה הרי איוולת תהיה מצדי
‫לשחק בצביעות של הליכוד, ‫של יו"ר הליכוד.
‫הוא ישב שם ‫ונאם תחת תמונות הגסטאפו.
‫הוא מציע לי להיפגש, ‫עושה הפגנות.
‫אני אינני מאמין לו.
‫זה ילך עד הבחירות ויחריף אם כך. ‫-יכול להיות. -זה מה שאתה אומר.
‫אם הליכוד יחליט כך.
‫לא אנחנו יוצרים את האלימות. ‫-מר רבין, אתה ראש הממשלה.
‫אני לא יכול לכפות ‫אלא במסגרת החוק.
‫אני מבקש גם אם ראש הממשלה ‫כאן, אני מבקש להיכנס.
‫אני מבקש אישית ‫שראש הממשלה ייכנס.
‫אני מבקש שייכנס.
‫אני מבקש אישית ‫שראש הממשלה ייכנס.
‫לא, אל תעשו לי את זה.
‫תראו מה שאתם עושים, ‫אתם ממשיכים...
‫אתם ממשיכים ‫מה שעשיתם בחוץ.
‫חברים, הרי התוצאות. ‫אדוני, סליחה. רבותיי, ששש...
‫אם מותר לו, מותר גם לי?
‫בוודאי, בהחלט. בהחלט. ‫בבקשה, אדוני ראש הממשלה.
‫זה רצוי אפילו.
‫לא, בזה הסתיים.
‫אדוני, זה ראש ממשלה ‫והוא יאמר מה שהוא רוצה. סליחה.
‫אני לא מבקש מהבמה... ‫-אל תפריע לראש הממשלה.
‫לא מבקש מהבמה.
‫התופעות של הלהטת יצרים
‫תחת הכותרת מניעת קרע בעם,
‫התופעה של היום איננה חדשה.
‫היא קיימת... -לא להפריע. ‫גם לא הפרענו לחבר הכנסת.
‫היא קיימת... ‫-אל תפריעו אתם!
‫סליחה, חבר הכנסת יהלום, ‫אל תפריע לראש הממשלה.
‫תראו מה שאתם עושים.
‫אתם חוזרים על תסמונת ‫שאחר כך מתפרצת החוצה.
‫פה אתם לא נותנים לו לדבר. ‫זאת ההתחלה.
‫זה לא דבר... -תנו לו לדבר! ‫-זה לא דבר חדש...
‫תנו לו לדבר כמו ‫שלבנימין נתניהו נתתם!
‫זה לא דבר חדש... ‫-תן לו לדבר!
‫אני חוזר ואומר, ‫אין התופעה הזאת חדשה.
‫היום היא לובשת צורה
‫תחת השם אחדות העם
‫ותחת השם אחדות העם ‫משתמשים בביטויים
‫שרק מביאים לקרע.
‫ואני ממליץ להפסיק ‫עם הצביעות.
‫אנשים שמסכנים ‫את החיים של עם ישראל,
‫על פי ההלכה דמם מותר.
‫הוא ירה על יהודים בזמן אלטלנה.
‫רבין בכבודו ובעצמו הוא זה ‫שיהיה לו כדור בראש מיהודי.
‫אם היית שואל אותו ‫באותו בוקר, באותה שבת,
‫אם הוא לוקח בחשבון ‫שיכולים גם לפגוע בו,
‫בחיים לא. ממש לא.
‫הוא הלך שאנן ובטוח
‫ולא היה, בוודאי לא היה מסכים ‫ללבוש אפודת מגן, אפוד מגן.
‫ובאמת היה לחלוטין לחלוטין רגוע ‫בקטע של הביטחון האישי שלו.
‫לגמרי.
‫ואני מוכרחה להודות ‫שבמידה רבה גם אני.
‫סמכתי מאוד על האנשים ‫ששמרו עליו
‫ולא חשבתי, ‫לא העליתי בדמיון הפרוע
‫שיכול לקרות מה שקרה.
‫שזה גם יכול לקרות.
‫למרות שפה ושם ‫היו כאילו אזהרות וזה,
‫לא חשבנו על זה ‫ולא היינו מוכנים לחשוב על זה
‫ולא היינו מאמינים ‫שאכן דבר כזה ייתכן.
‫שהדבר הכי פרוע ‫והכי אכזרי והכי בלתי נתפס
‫אכן יקרה.
‫לכן על מי שאני כן כועסת, ‫אם בכלל,
‫ואני כן משקיעה בזה ‫אפילו מחשבה ומאמץ,
‫זה על בית האולפנה שהוציא ‫את העשב השוטה הזה,
‫שהטיף לדברים מהסוג הזה,
‫ולאותה המערכת הפוליטית ‫שקראה ליצחק רוצח
‫לאורך דרך כל כך ארוכה, ‫רוצח ובוגד,
‫ולא יודע לאן הוא מוליך את העם ‫ולא יודע מה הוא עושה
‫וככה התוו את הדרך
‫בנתיב כזה שנמצא ה...
‫נמצא גם האלמנט ‫שיכול היה להבין את זה ככה.
‫שאם אכן זהו איש ‫שהוא רוצח והוא בוגד
‫והוא מוכר את אדמת ישראל,
‫אז אדמת ישראל היא בטח ‫יותר מקודשת מחייו של האדם הזה
‫ומצווה לרצוח אותו.
‫אני אפילו לא מגיעה לכעס.
‫אין בי כעס.
‫לא מגיעה לזה.
‫לא מסוגלת לכעוס, ‫רק להצטער.
‫הוועדה הזאת שהייתה לי ‫הזכות לעמוד בראשה
‫לא מונתה על מנת ‫לחקור את הגורמים
‫שהביאו לתרבות חברתית ופוליטית ‫שהובילו לרצח.
‫היא לא נדרשה לתת את דעתה ‫לנסיבות שהובילו לרצח.
‫זה לא תפקידה של ועדת חקירה.
‫הוועדה הייתה מוגבלת על פי חוק
‫לבחון את תפקודם ‫של האנשים והמערכות
‫שהיו אחראים על ביטחונו ‫של ראש הממשלה.
‫דוח זה אינו פוטר ‫את החברה הישראלית
‫מחובתה לערוך בדיקה יסודית
‫ולנסות לענות על השאלה
‫כיצד הגענו למצב של רצח ‫של ראש ממשלה ישראלי
‫על ידי קיצוני
‫וכיצד האלימות הפכה לדרך ואמצעי ‫לפתרון סכסוכים פוליטיים.
‫אין ספק שסקירה זו צריכה להתנהל ‫על ידי החברה בכללותה
‫ובמוסדות החינוך בפרט.
‫מאז כינונה של מדינת ישראל
‫היה כוחה בשילוב ובאיזון ההכרחיים ‫בין טיפוח כוחה
‫לבין ההגבלות המוסריות ‫שנטלה על עצמה.
‫גאוותה של מדינת ישראל
‫כדמוקרטיה היחידה ‫במזרח התיכון
‫הייתה בין השאר בכך ‫שתופעות שליליות כגון רצח פוליטי
‫אינן מצויות בתרבות החברתית ‫והפוליטית שלה.
‫שלוש יריות אקדח ‫ב-4 בנובמבר 1995
‫שינו כליל את ‫הנחות היסוד האמורות.
‫מדינת ישראל שלאחר רצח ‫ראש הממשלה מר יצחק רבין ז"ל
‫לא תשוב להיות ‫מה שהייתה לפניו.
‫הפקת כתוביות: ‫טרנס טייטלס בע"מ